text:
INNANSETURS – kunning til starvsfólk og studentar desember 2013
INNGANGUR
So er aftur eitt heyst farið afturum og enn ein lestrarhálva er um at halla. Men fyrst er tað jólahøgtíðin, sum nú stendur fyri durðum, og vit gleða okkum øll til at sleppa at halda jól og nýggjár saman við familju og vinum. Vit fara at ynskja øllum nær og fjar eini gleðilig jól og eitt vælsignað nýggjár, við tøkk fyri gott samstarv í skjótt farna ári.
Evstamark fyri tilfari til komandi tíðindabræv er mikudagin 29. januar 2014 kl. 12. Tit kunnu rokna við einum nýggjum INNANSETURS í viku 5.
ÚTBÚGVING
Tey lestrarevnini, sum verða boðin út til várs á Føroyamálsdeildini eru: Ferðafrásagnir, barnabókmentir, málnýtsla, samfelagsmálvísindi & purisma og semiotikk/myndamál. Byrjað verður 6. februar 2014.
Lestrarevnini á BA og MA í føroyskum várið 2014 verða eisini lýst sum stakskeið, soleiðis at fólk, sum hava tær kravdu fyritreytirnar, kunnu søkja um upptøku og fáa undirvísing saman við teimum, sum lesa fulla tíð. Umsóknarfreistin er 6. januar 2014.
------------
Allars skeiðslýsingar fyri bæði bachelor og master útbúgvingarnar á Søgu- og Samfelagsdeidlini fyri várið 2014 eru nú klárar og liggja á heimasíðuna.
------------
Hans Andrias Sølvará og Gestur Hovgaard, lektarar á Søgu- og Samfelagsdeidlini vóru fyrst í desember á fundi á Akureyri um felags norðurlendskan master. Tað hevur ligið í kortinum, at hesin master skal byrjað komandi heyst, men er hetta nú útsett til á heysti 2015.
PRÓVTØKUR
Hesar próvtøkur hava verið á Søgu- og samfelagsdeildiní heyst:
- 8. oktober, Føroysk fyrisitingarlóg (master)
- 11. oktober, Grundskeið í lóg (1. og 2. ár).
- 18.-20. november, Skattarættur (master).
- 28. november, Grundleggjandi fyrisitingarlóg (1. og 2. ár).
- 2. desember, Problemorienterað projektarbeiði (1. og 2. ár).
- 2. og 3. desember, Føroyskur kollektivur arbeiðsrættur (master).
- 10. desember, Nationalisma.
- 16 desember, Mentannarfrøði (1. og 2. ár).
- 17 desember, Arkivkunnleiki (1. og 2. ár).
Fleiri próvtøkur verða í januar.
FYRISITING
Kunning til starvsfólk um nýggja eftirlønarlóg
Nýggja eftirlønarlógin kemur í gildi 1. januar í 2014. Hon áleggur øllum borgarum millum 21 ár og fólkapensjónsaldur at spara saman til egna eftirløn. Kortini hava persónar, ið eru føddir fyri 1. januar 1954, ikki skyldu til at spara saman til egna eftirløn, men kunnu sjálvboðin spara saman. Er starvsfólk undir avmarkaðari skattskyldu, skal tað ikki spara saman til egna eftirløn. Tænastumannastørv eru eisini undantikin.
1. januar í 2014 skal í minsta lagi 1 % av inntøkuni rindast til eftirløn. Tó er minstamark ásett, soleiðis at er einstaka lønarflytingin lægri enn 3.000 kr., verður einki eftirlønargjald drigið.
Flestu alment sett eru sett sambært sáttmála, sum tryggjar teimum eftirløn. Hesum starvsfólkum nýtist ikki at hugsa stórvegis um nýggja eftirlønarkravið fyrstu árini.
Tó er tað so, at hvør einstøk lønarflyting skal lúka treytirnar um eftirlønargjald. Verður t.d. yvirtíð ikki útgoldin í somu lønarflyting, sum tann fasta lønin, verður 1 % drigið frá yvirtíðarlønini og flutt til eftirlønaruppsparing.
Fleiri føri eru eisini, har arbeiðsgevarar bara rinda lønmóttakarum løn, sum ikki gevur eftirløn, t.d. fundarpening. Tá verður eisini 1 % drigið frá og flutt til eftirlønaruppsparing.
Fyri at avgreiða hesar lønirnar, skal starvsfólkið hava eftirlønarkontu. Tí er neyðugt, at tey sum ikki longu hava eftirlønarkontu, stovna sær eina innan fyrstu lønarútgjalding í 2014. Á heimasíðuni hjá TAKS, www.taks.fo, stendur hvørjir góðkendir eftirlønarveitarar eru.
Vinarliga
Hugin Skaalum, fíggjarleiðari
------------
Vegleiðing fyri tænastuferðir uttanlands
Í sambandi við, at alt ov nógvar ferðauppgerðir ikki verða gjørdar upp eftir teimum leiðreglum, sum Fíggjarmálaráðið hevur ásett, verður her í stuttum greitt frá, hvussu ferðauppgerðirnar skulu gerast upp.
Les alla kunningina her
Vinarliga
Hugin Skaalum, fíggjarleiðari
STARVSFÓLKA TÍÐINDI
Martha Bech Hansen, reingerðisfólk á Sjúkrarøktarfrøði- og Søgu- og Samfelagsdeildini, fer frá vegna aldur um ársskiftið. Martha hevur verið reingerðisfólk á Sjúkrarøktarfrøðiskúlanum frá 2005, tá ið hann var á Eirargarði. Martha flutti við yvir á Jónas Broncks gøtu 25, og her hevur hon hildið húsið reint og ruddiligt og fjálga um starvsfólk og lesandi.
------------
Erika Hayfield byrjar í starvi sum adjunktur á Søgu- og Samfelagsdeildini tann 01. januar 2014.
GRANSKING
EURAXESS portalurin er nú opin
Føroyski EURAXESS portalurin – www.euraxess.fo - varð latin upp á einum tíðindafundi fyrrapartin 19. desember, ið Granskingarráðið skipaði fyri. Fróðskaparsetrið fær leiklut sum annað av tveimum “Service Centres”, og samband fæst við at venda sær til euraxess(at)setur.fo. Umboð og komtaktpersónur fyri Setrið er Elisebeth Holm.
Les tíðindaskriv frá Granskingarráðnum her
ÚTGÁVUR
Anfinnur Johansen lektari á Føroyamálsdeildini fekk handað eitt heiðursrit í sambandi við 60 ára føðingardagin. Heiðursritið nevnist Frá Sturlungu til West Venture og varð handað á samkomu á Námsvísindadeildini 16. desember 2013.
------------
Beinta í Jàkupsstovu, adjungeraður lektari á Søgu- og Samfelagsdeildini hevur skrivað nýggja vísindaliga grein saman við Alyson Bayles við Hàskóla Islands. Geinin hevur heitið: The Faroe Islands and the Arctic: Genesis of a strategy og kemur út 19. December í íslendska tíðarritinum Stjórnmál og Stjórnsýsla.
RÁÐSTEVNUR
Jens Chr. Justinussen, adjunktur á Søgu- og Samfelagsdeildini, var fyrst í desember á ráðstevnu við framløgu í Rovaniemi, Finlandi. Evnið var “Arctic university cities and knowledge-based economies - before, now and in the future: Reykjavík, Akureyri, Tórshavn, Nuuk and Sisimiut”.
SKEIÐ
Eind 2, Patientologi
Sjúkrarøktarfrøðideildin bjóðar út skeið í patientologi í vár. Skeiðið er partur av ískoytisútbúgvingi, men kann eisini takast sum stakskeið. Tað er 10 ECTS til støddar. Skeiðið er frá viku 14 til og við 22.
Fortreyt fyri at søkja inn á skeiði er, at tú ert sjúkrarøktarfrøðingur ella heilsustarvsfólki við aðrari heilsufakligari miðallangari framhaldsútbúgving. Tað er fyrimunur, at hava staðið eind 1.
Patientologi er læran um, hvussu tað er at vera sjúkur. Hvussu menniskjan fatar, upplivir og reagerar, tá ið hon verður sjúk og verður brúkari av heilsuverkinum. Skeiðið setur fokus á, hvussu heilsustarvsfólk fáa innlit í sjúklingsins sjónarhorn. Skeiðið gevur lesandi vitan um og førleika til at arbeiða við hugtakinum patientologi á einum vísindaligum støði grundað á nýggjastu vitan, og taka hesa vitan við í menningina av egnum yrki/praksis.
Undirvísingin er skipað sum verkætlanararbeiði. Skeiðini sum fyrilestrar við skifti millum fyrilestrar, dialog, lesibólkar, bólkaarbeiði og sjálvlestur.
Eind 3, Bachelorritgerð
Sjúkrarøktarfrøðideildin bjóðar eisini Eind 3 ískoytisútbúgvingini út í vár frá viku 7 til og við viku 22. Fortreyt fyri at søkja inn á eind 3 er, at tú hevur staðið eind 1 og eind 2 í ískoytisútbúgvingini ella hevur fingið avriksflutning fyri javnvirðis skeið. Ritgerðin verður latin 12. mai 2014 og munnlig próvtøka verður 28. mai 2014.
TILTØK
Studentarnir á Føroyamálsdeildini skipaðu fyri jólaborðhaldi 13. desember fyri lesandi og starvsfólkum. Góð undirtøka og eitt sera hugnaligt kvøld.
------------
Í sambandi við at Anfinnur Johansen fekk handað heiðursrit, varð skipað fyri hátíðarhaldi í høllini á Námsvísindadeildini 16. desember. Heilt fitt av fólki var samankomið at heiðra Anfinn, sum annars ikki visti av nøkrum.
------------
Jobmatch 2013
Aftur í ár luttekur Setrið á Jobmatch, sum verður mánadagin 30. desember 2013 í Østrøm á Skálatrøð í Havn. Tiltakið er ætlað fyri útisetar, sum eru heima í jólafrí. Starvsstevnan verður frá kl. 13.00 til 20.00 og netverkskvøldið byrjar kl. 20.00.
Skráin sæst á jobmatch.fo
------------
Næsti fundur í Vísindamót verður mánadagin 20. januar kl 15 í Jónas Broncks gøtu 25, stovuhæddin. Avtalað er, at fastir fundir liggja 3. mánadag í hvørjum mánaða og altíð kl 15.
Her sæst fundarfrásøgn frá 5. fundi í Vísindamót mánadag 18. november kl. 15.00 í Jónas Broncks 25.
Sí eisini lóg fyri Vísindamót, viðtikin á fundi 10. juni 2013
-------------
Í komandi ári eru hesir merkisdagar settir inn í árskalendaran, sí leinkir.
FRÁBOÐAN
Tilmelding til INNANSETURS
Er tú so óheppin ikki at hava móttikið tíðindabrævið? So er møguligt at melda til her.
Tilfar til INNANSETURS
Møguleiki er fyri at senda okkum kunningartilfar, sum tit meta eigur at vera við í INNANSETURS. Hygg nærri her.
Vit tilskila okkum rættin til at ritstjórna í tilfarinum. Tað er av týdningi, at INNANSETURS ikki skal innihalda persónsviðkvæmt tilfar.
Tá tú skrivar ein tíðindastubba, minst tá til at hava eina yvirskrift, eina lýsing, tíðspunkt, stað, fyrireikara og kontaktpersón.
Evstamark fyri tilfari til komandi tíðindabræv er mikudagin 29. januar 2014 kl 12.
Ritstjóri av INNANSETURS
Anna Katrin Matras


c: text/html

text:
Gallaveitsla og ársins leikarar 2017
Leygarkvøldið var stór gallaveitsla í Sørvági á Hotel Vágum. Tað var SÍ sum skipaði fyri.
Undan veitsluni høvdu venjararnir og liðformenninir á einstøku liðunum stemmað um ársins leikarar o.a. Úrslitið gjørdist hetta:
Ársins leikarar:
Kvinnur: Anna Sunadóttir Hansen (Dráttur)
Menn: Trygvi Hansen (Ternan)
Ársins hevarar:
Kvinnur: Guðrun Simona L. Joensen (KÍF)
Menn: Niels Niclasen (Fleyr)
(Niels var ikki til staðar, og tí tók Jóhan Arni Elisson Wang ímóti heiðrinum hansara vegna)
Ársins blokkleikarar:
Kvinnur: Sóleyð Mørch Poulsen (KÍF)
Menn: Jóhan Arni Elisson Wang (Fleyr)
Ársins álopsleikarar:
Kvinnur: Anna Sunadóttir Hansen (Dráttur)
Menn: Niels Erik Anderson (SÍ)
Ársins verjuleikarar:
Kvinnur: Barbara Herdalur Poulsen (Dráttur)
Menn: Jóhan Petur á Stongum (SÍ)
Ársins stjørnuskot:
Kvinnur: Inga Helena Henriksen (SÍ)
Menn: Ingálvur Olsen (ÍF) og Jón W Simonsen (SÍ)
(Báðir fingu heiðursplátu, tí at javnt var í atkvøðutalinum teirra millum).
Ársins venjarar:
Kvinnur: Elisabeth Sandberg Rasmussen (Dráttur)
Menn: Boban Ilic (ÍF)
(Boban var ikki til staðar, og tí tók Tróndur Høgnason Hansen ímóti heiðrinum hansara vegna)
Ársins dómari:
Sonni Zachariassen (høgrumegin)

robotstxt: allowed

filter: keep


text:
- Tíðindi, mentan og ítróttur
Kommunan brúkar 16 mió. kr. til Kommunuskúlan
Tórshavnar kommuna skal brúka góðar 16 mió. kr. til at umvæla Kommunuskúlan í Havn, sum Bústaðir leiga til lestraríbúðir.
Umvælingin kostar 53 mió. kr. uttan meirvirðisgjald. Og parturin hjá kommununi er góðar 16,1 millión við MVG.
Býráðið samtykti í gjárkvøldið at játta pengarnar. Húsavarðatænastan, sum hevði lægra tilboðið upp á arbeiðið, hevur fingið arbeiðið.
Sambært rammuavtalu millum kommununa og Bústaðir skal kommunan skeyta Bústøðum Kommunuskúlan, tó ikki lonina við Tróndargøtu, har sum fimleikarhøllin er.
Sí eisini


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Kavagrevstrarætlan
Vestmanna Bygdarráð samtykti á fundi 31. august 2010 niðanfyri standandi kavagrevstrarætlan.
Kavagrevstrarætlan:
Yvirskipað verður grivið soleiðis, at tað slepst skjótt til dagstovnarnar Gjáarlon og Látipípuna, til skúlan, læknan og úr bygdini.
Útgreinað sær ætlanin soleiðis út:
Størra maskinan (CAT maskinan):
Byrjað verður frá Maskinhøllini hjá kommununi og grivið verður soleiðis (høvuðsvegirnir og fyri Bygdaleiðum):
1. Skoralíð
2. Hornavegur (úteftir frá Skoralíð til parkeringspláss)
3. Hornavegur (omaneftir frá Skoralíð)
4. Garðavegur
5. Bøgøta
6. Heygagøta
7. Niðari Vegur
8. Fjarðarvegur
9. Ovari Vegur (úteftir til Fjalsveg)
10. Fjalsvegur
11. Ovari Vegur (úteftir frá Fjalsvegi)
12. Bakkavegur (úteftir frá Torginum)
13. Havnargøta
13. Heyganesgøta
14. Fjalslíð
15. Dalalíð
16. Bjargalíð
16. Neslíð
Minna maskinan (New Holland maskinan):
1. Heygalíð (Útibarnagarðurin Látipípan)
2. við Gjáarlon
3. Reynslíð (eldrasambýlið)
4. Toftavegur (skúlin)
5. Ovari Vegur (inn til Hallarveg)
6. Hallarvegur (læknin og skúlin)
7. Leitisvegur
8. Garðatún
9. Rógvuvegur (oman til Byrgisveg)
10. Byrgisvegur
11. Guðrunartún
12. Rógvuvegur (omaneftir frá Byrgisvegi)
13. Gerðisvegur (úteftir frá Rógvuvegi)
14. Gerðisgøta
15. Gerðisvegur (inneftir frá Rógvuvegi)
16. Flatnavegur
17. Skálavegur
18. Sjóvartún
19. Bakkavegur (úteftir frá Havnargøtu)
20. Heygatún
21. Fløttisgøta
22. Heygagøta (út til Robert Magnussen)
Vanliga verður byrjað kl. 500.
Kemur nógvur kavi niður um kvøldið og um náttina, verður byrjað fyrr.
Eru líkindini sera vánalig við kavaroki, nógvum vindi og vánaligum sýni, verður bíðað, til sýnið gerst betur. Hetta verður gjørt, tí at tað er sera torført at grava undir slíkum umstøðum, bæði tí at vegirnir nógva staðni eru smalir, og at tað tí er skjótt at renna grevið í okkurt, men serliga tí at fólk, sum ganga úti í slíkum veðri, ofta leita sær út á vegin, tí at har er best at ganga.
Hendan kavagrevstrarætlan verður í høvuðsheitinum brúkt, um nógvur kavi legst, og fólk ikki sleppa frá húsum vil bilum sínum.
Um útlit eru fyri nógvum kava, verður heitt á fólk, sum skulu avbygd við bili, um at seta bilin á eitt av parkeringsøkjunum við høvuðsvegirnar. Heitt verður á fólk um at hava spaka við til tess at grava kavan burtur, sum legst fyri bilin, tá maskinan grevur framvið.
Sí eisini kortskjalið her.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Heri Simonsen 11.02.2018 (18:15)
Dystarendin: Neistin-H71 18-21 (Rás2)
Tað verða H71 og Kyndil, sum møtast í steypafinaluni í Faxe Kondi kappingini hjá monnum.
Kyndil vann 29-26 á VÍF í Vestmanna, og vann ein samlaðan 57-51 hálvfinalusigur.
Í høllini á Hálsi í Havn vann H71 21-18 á Neistanum, og vann harvið ein samlaðan 58-53 hálvfinalusigur. Neistin var annars á odda 9-7 í steðginum í dystinum í dag.
TRÝST á PÍLIN, og hoyr frá Rás2:
1) Hoyr Tróndur Arge, frásøgumann hjá Rás2 siga frá dystarendanum. Teitur Joensen var viðmerkjari.
2) Hoyr Teit Joensen taka samanum um dystin.
Teitur Joensen heldur, at álopsspælið hjá Neistanum punkteraði fullkomuliga í seinna hálvleiki, og tað bleiv ógvuliga avgerandi. Øvugt fekk H71, og ikki minst Peter Krogh glið á álopsspælið.
H71 er frammanfyri Kyndil í landskappingini, og er út frá tí favorittur til steypafinaluna, men Teitur Joensen heldur, at Kyndil hevur spælt seg væl upp seinastu vikurnar, har serliga Tummas Pauli Hanusarson hevur gjørt tað væl. Tí er einki givið í steypafinaluni millum H71 og Kyndil.
Samrøðan Tróndur Arge gjørdi við Peter Krogh hjá H71 hoyrist HER
Samrøðan Tróndur Arge gjørdi við Pætur Mikkjalsson hjá Neistanum hoyrist HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í dag er valdagur. Aldri áður hava vit fingið sannað, hvussu rótfest vit eru í kalda krígnum. Ultimativa dreparavápnið, bønin, hevur fyri fyrstu ferð verið brúkt á tingsins parlamentariska grasvølli, mitt millum okkum øll.
Tað var undir kalda krígnum, at brøðurnir Louvin sungu um dreparavápnið, sum rakk úr kristnu heimastovunum heilt til Korea. Einki kundi sum bønin bumba alt í smildur og út av hesari verð. Og tað er eisini beint eftir bókini um burturhug. Tí verðin er ikki mítt heim.
When the planes and tanks and guns have done all that they can do
And the mighty bombs have rained and fell
Still the helpful Hand above holds a weapon made of love
And against Him none on Earth prevail
We don’t have to be a soldier in a uniform
To be of service over there
While the boys so bravely stand with the weapons made by hand
Let us trust and use the weapon of prayer
Útsøgnin er, halt kjaft, ella biði eg fyri tær. Biði teg niður og norður, til tú gevur upp andan, vilt tú ikki akta. Helt hetta vápn bara fanst á antikvariskari plátu á loftinum, men nú er tað risið upp í kjøti og blóði á grønum heimagrasi.
Vara teg, hvat tú biður fyri. Og vara teg, hvat tú velur í dag. E velji rætt fyri meg. Og fari aldri at biðja teg gera annað enn tað sama. At velja rætt fyri teg.


text:
Formula er flutt í nýggj stásilig høli á Óðinshædd í Havn. Starvsfólkahópurin er eftir fáum árum vaksin upp um 80 starvsfólk, og hølisviðurskiftini vóru tí vorðin ov trong.
Mínrokning er ein føroyskt ment skipan, ið avgreiðir rokningar millum sendara og móttakara. Nú kanst tú síggja, kanna, vátta ella avvísa talgildar rokningar, ið verða sendar til tín.
Vit hava verið gjøgnum eina drúgva tilgongd at menna eina tíðindasíðu, sum setir tann grundleggjandi, týdningarmikla og góða journalistikkin í hásæti.
E7 hevur ment eina skipan at lætta um arbeiðsgongdina at senda reseptir.
Nema hevur selt part av KT-menningini til nýstovnaðu føroysku KT-fyritøkna Klintra. Hetta er liður í at skapa fokus hjá báðum fyritøkunum, so tær kunnu veita uppaftur betri tænastur á sínum kjarnuøkjum.
Samstarvið við føroysku kommunurnar um Totalview hevur gjørt sítt til, at tað nú er møguligt at selja loysnina til aðrar kommunur uttanlands.
KT-húsið er flutt í nýggj og størri hølir á Grønlandsvegi 5. Saman við Innspark hevur KT-húsið keypt gamla bygningin hjá Landsbyggifelganum.
Aftaná 3 ár á Tinghúsvegi er E7 nú flutt í størri og meira nútímans hølir á Skansavegi 1.
Formula er enn einaferð kosið ársins Xerox Partner of the Year í kapping við umboð úr øllum Norðurlondum. Formula er ein av fáu fyritøkunum, sum hava vunnið hendan heiðurin tvær ferðir.
Ver er vørumerki hjá Føroya Tele og verður brúkt at marknaðarføra ein nýggjan heim av prepaid vørum og tænastum. Pallurin, sum veitur hesar tænastur, er ein góð føroysk KT-søga.


text:
Ingi Samuelsen
01.02.2018 - 14:53
Tíðindi > Uttanlands > Annað
Dagurin í gjár var ein serligur dagur á himmalhválvinum. Talan var um trý fyribrigdi, sum ikki henda so ofta, sum hesaferð hendu samstundis.
Supermáni verður fyribrigdið kallað, tá Mánin kemur so tætt at Jørðini, at hann er innan fyri 10 prosentum av tí, sum yvirhøvur er gjørligt, og tað samstundis er fullmáni. Slíkt hendir umleið 14. hvønn mánað.
Men samstundis var eisini full mánamyrking, har Mánin ferðast inn í skuggan frá Jørðini. Hetta gevur Mánanum eina reydliga glæmu. Slíkt hendir tvær ferðir um árið.
Harafturat var eisini talan um sokallaðan bláan mána – hetta heitið verður brúkt, tá fullmáni kemur fyri tvær ferðir í einum kalendaramána. Tað hendir við 2,7 ára millumbili.
Vit hava savnað nakrar av myndunum, sum vóru tiknar av bláa/reyða fullmánanum í gjár.


text:
- Tíðindi, mentan og ítróttur
Skil uppskotið
HVÍ FISKIVINNUNÝSKIPAN OG HVAT ER EITT VEIÐILOYVI?
Fiskivinnan skal skipast av nýggjum, tí løgtingið í 2007 gjørdi av at siga upp øll veiðiloyvi. Loyvini høvdu undir verandi skipan 10 ára uppsagnarfreist, og tí ganga veiðiloyvini út við endan á 2017.
Eitt veiðiloyvi er eitt varandi atgongumerki til fiskiskap. Eitt veiðiloyvi gevur møguleika at fáa fiskiloyvi eitt ávíst fiskiár við ávísum fiskifari.
Veiðiloyvi er umsetiligt, sum merkir, at tað ber til hjá einum reiðaríi at keypa skip við veiðiloyvi frá øðrum reiðaríi. Eitt skip við veiðiloyvi hevur tískil nógv størri virði, enn eitt skip uttan veiðiloyvi. Loyvini vórðu uppsøgd, millum annað tí at ávís reiðarí, sum høvdu fingið veiðiloyvi ókeypis frá landinum, høvdu selt skip (við loyvi) víðari við stórum vinningi.
Politisk ónøgd hevur millum annað verið við, at tað hevur verið sera torført hjá nýggjum reiðarum at koma inn í fiskivinnuna. Eisini hevur ónøgdin snúð seg um, at fiskivinnan ikki hevur verið burðardygg seinastu mongu árini.
Nú fer veiðiloyvið, sum vit kenna tað, í søguna, og tí má rætturin at fiska onkursvegna skipast av nýggjum frá 1. januar í 2018.
HVAT ER VEIÐIRÆTTINDI OG FISKILOYVI SAMBÆRT NÝGGJU SKIPANINI?
Veiðirættindi eru í mótsetning til veiðiloyvi ikki knýtt at einum fiskifari, men eru knýtt at einum rættindahavara sum til dømis feløg, reiðarí ella virki. Fiskiloyvi er so tann rættur, sum eigari av einum fiskifari fær at veiða av ávísari nøgd á ávísum leiðum í einum fiskiári. Stutt sagt geva veiðirættindi tá rættindi at veiða, meðan fiskiloyvið verður givið, tá tú hevur keypt veiðirættindini.
Sambært uppskotinum, sum nú fyriliggur, sleppa verandi reiðarar at varðveita tríggjar fjórðingar av rættindunum at fiska, meðan ein fjórðingur verður seldur á almennum uppboði. Tað merkir, at landið fær eina inntøku av at selja kvotur til hægstbjóðandi keypara, ið eitt nú kann vera eitt reiðarí ella virki. Tað merkir eisini, at reiðarar, sum ikki hava verið í fiskivinnuni fyrr, bara kunnu sleppa framat tí eina fjórðinginum av kvotunum, sum verða bjóðaðar út á uppboðssølu. Uppboðssølan skal gera upp við, at Fiskimálaráðið ger av, hvør sleppur at fiska ella ikki.
Verður uppskotið hjá samgonguni samtykt í løgtinginum, skulu nýggir reiðarar keypa veiðirættindi frá landinum. Størsti parturin av veiðirættindunum verða sum áðrenn lutað út ókeypis tó til feløg ella fólk og ikki til einstøk veiðifør eins og við núverandi skipan.
HVØR KANN FÁA ELLA KEYPA VEIÐIRÆTTINDI?
Feløg og einstaklingar, ið hava rættindi at fiska, skulu vera búsitandi og fult skattskyldug í Føroyum. Í fiskivinnunýskipanini er eisini ásett, at útlendskur ognarskapur skal úr fiskivinnuni um seks ár, meðan íslendskur ognarskapur skal úr fiskivinnuni um sjey ár.
Ætlanin er, at øll manning skal gjalda skatt og hava arbeiðsloyvi og uppihaldsloyvi í Føroyum. Harafturat er endámalið við fiskivinnunýskipani at hava betri eftirlit og revsireglur. Tí skulu øll feløg góðkennast frammanundan fyri at bjóða seg fram og taka lut í fiskivinnuni.
KANN MAN SO IKKI BARA KEYPA ØLL RÆTTINDI?
Stutta svarið er nei. Reglur um miðsavnan (anti-trust) skulu forða fyri, at einstøk reiðarí fáa ræði á so nógvum veiðirættindum, at tað gongur út yvir kappingina á marknaðinum, ella at vinnan kann ávirka politisku skipanina. Undir verandi skipan kunnu reiðarí hava ræðið á millum 20 og 35 prosentum av veiðiloyvunum, alt eftir hvør skipabólkurin er. Men veiðiloyvið fer sum skrivað í søguna.
Nýggja uppskotið um fiskivinnunýskipan hevur lækkað um verandi prosenttøl. 17,5 % er markið fyri, hvussu stóran part av samlaðu fiskirættindunum ein rættindahavari kann hava ræðið á.
Meðan 35 % er markið fyri, hvussu stóran part av rættindunum at fiska teir ymsu fiskiskaparnir, ein rættindahavari kann hava ræðið á.
Undir verandi skipan verða mark sett fyri hvønn skipabólk - til dømis eru trolarar ein skipabólkur, línuskip eru ein skipabólkur og rækjuskip eru ein skipabólkur. Men frameftir verður fiskiskapurin í størri mun skipaður við kvotum. Tí verða trý mørk sett fyri tann sokallaða høvuðsfiskiskapin:
1) Botnfiskur í føroyskum sjógvi.
2) Uppsjóvarfiskur í Norðuratlantshavi.
3) Botnfiskur og onnur djórasløg uttan fyri føroyskan sjógv
Tað merkir sostatt, at ein rættindahavari má í mesta lagi hava ræðið á 17,5 % av teimum trimum bólkunum tilsamans, og í mesta lagi hava ræðið á 35 % av hvørjum einstakum bólki.
MENNINGARKVOTUR – HVAT ER TAÐ?
Í nýggjasta uppskotinum um fiskivinnunýskipan stendur, at 7% av samlaðu kvotuni kann latast sum ein menningarkvota. Hetta merkir, at kvotur kunnu latast til ein, ið eitt nú hevur eina menningarætlan, ið stuðlar undir virðisøking av sjófeingi í ávísum øki í landinum, har atgongd til sjófeingi er avmarkað, ella arbeiðsloysið er stórt, samanborið við onnur øki í landinum, ella øki við støðugt minkandi fólkatali. Tað merkir til dømis, at ein menningarkvota kann latast til vinnulig átøk ella verkætlanir, ið kunnu minka um arbeiðsloysi í einum ávísum øki við at landa fisk til eitt virki at virka og tískil skapa arbeiðspláss.
KVOTASKIPAN VS. FISKIDAGASKIPAN?
Føroysku skipini fingu kvotur frá 1994, men innan eitt ár var vinnan so ónøgd, at hon setti krav um, at kvotaskipanin skuldi avtakast. Undir eini kvotaskipan hevur eitt skip loyvi at fiska so og so nógv tons av einum ávísum fiskaslagi. Hetta elvir til avbjóðingar, tí tað er ikki altíð, at fiskaslagið, sum kemur undan vatnskorpuni, er júst tað, sum ein royndi eftir. Hjáveiða er ein partur av gerandisdegnum hjá fiskivinnuni, og tí kann tað tykjast stirvið at virka við kvotum, sum eru býttar sundur í fiskasløg, tá ið fiskiskapurin so ofta er blandaður.
Ein skipanarnevnd mælti í februar 1996 til, at Føroyar skuldu hava eina dagaskipan. Fiskidagaskipanin hevur ikki hesar avbjóðingar. Eitt skip hevur so og so nógvar fiskidagar um árið, og eingin avmarking er á loyvda fiskiskapinum hvønn fiskidag. Stutt greitt frá, so er fiskidagaskipanin meira fleksibul hjá vinnuni at arbeiða undir, og minni roksut hjá fiskiveiðimyndugleikanum at hava eftirlit við.
Sambært Fiskirannsóknarstovuni og altjóða havgranskingarstovninum ICES var veiðutrýstið alt ov stórt fyrstu árini eftir, at dagaskipanin kom í gildi. Hóast dagatalið minkaði við eini helvt fyrstu tíggju árini fiskidagaskipanin var í gildi, hevur trýstið á fiskastovnarnar, sambært fiskifrøðingum og øðrum eygleiðarum kortini verið ov høgt. Eitt annað er, at Havstovan síðan 2004 hevur mælt til stóran niðurskurð í døgunum, men at Løgtingið ongantíð hevur fylgt tilmælunum.
Sambandsflokkurin og samgongan hava í sínum uppskotum lagt upp til, at kvotur skulu fáa botnfiskastovnarnar aftur á beint. Tí mælir samgongan til, at farið verður undir eina kvotuskipan, tí hetta meinar samgongan tryggjar eina burðardygga fiskivinnu.
Nýggja uppskotið um fiskivinnunýskipan hevur við sær, at fiskidagaskipanin verður verandi í gildi til og við 1. januar 2019. Tá verður farið undir kvotuskipan fyri trolarar og línuskip, ið fiska botnfisk í føroyskum sjógvi, meðan fiskidagaskipan er fyri útróður. Skipanin skal sambært uppskotinum viðgerast og eftirmetast á hvørjum ári.
SÍ MEIRA UM EVNIÐ
Í seinastu sending av Radarinum verður tikið samanum uppskotið, og sjóneykan verður sett á avleiðingarnar av uppskotinum. Hoyr nýggjasta part av Radarinum HER
Les meira um evnið og skil fiskin her: www.kvf.fo/fisk
Sí eisini


text:
IRF hevur skrivað undir sáttmála við Boilerworks í Danmark um nýggjan heittvatnsketil. Nú verða ymisar fyrireikingar gjørdar, og ketilin verður skiftur á vetri 2018.
28 ára gamli heittvatnsketilin á Brennistøðini á Hagaleiti verður nú skiftur út. Ketilin, ið varð tikin í nýtslu, tá ið Brennistøðin byrjaði í 1989, varð annars sagdur at hava eina livitíð á 15 ár. Men nú verður hann so langt um leingi skiftur út.
Í heyst og tíðliga í vetur skulu ymsar fyrireikingar gerast, og 12. februar 2018 verður ovnurin steðgaður, og ketilin skiftur. Frá mitt í apríl verður nýggi ovnurin royndarkoyrdur og ymisar tillagingar skulu gerast. Eftir ætlan verður brent aftur í fullari styrki frá august næsta ár.
Hóast tað eina tíð næsta ár ikki verður brent á Hagaleiti, so verður alt ruskið tó savnað inn. Tað verður pakkað inn í ballir, og so brent, tá ið ovnurin koyrir aftur.
Nýggi heittvatnsketilin verður munandi effektivari enn verandi. Við verandi ketli verður brent umleið 60 tons um døgnið. Væntað verður, at við nýggja ketilinum fer IRF at brenna umleið 75 tons um døgnið. Verandi ketil má eisini steðgasta sættu hvørja viku og reinsast. Nýggi ketilin kann koyra út í eitt í 11 mánaðir uttan at steðga, áðrenn hann skal reinsast.
Samlaða íløgan er omanfyri 40 milliónir krónur. Harumframt skulu eisini nakrar aðrar útbyggingar gerast á Brennistøðini.
Tað er Boilerworks í Danmark, ið er veitari av nýggja heittvatnsketlinum. Rambøl, ið hevur ráðgivið IRF øll árini, hevur aftur hesaferð verið ráðgevi hjá IRF í sambandi við sáttmálan við Boilerworks.


text:
Tað er serstakliga ófrættakent, at Mentamálaráðið/landsstýriskvinnan nú blandar seg í eitt uppsagnarmál og gevur politisktuboð um ikki at seta annan tíðindaleiðara. Sambært lóg er tað stýrið sum setur stjóran fyri Kringvarpið og stjórin setur starvsfólk og sigur hesi úr starvi.
Hetta er undir øllum umstøðum í greiðari andsøgnvið lógarásetingarnar, viðmerkingarnar til lógina og er eisini greitt brot á alla siðvenju higartil.
[td_smart_list_end]Sambært lóg er tað stýrið sum setur stjóran fyriKringvarpið og stjórin setur starvsfólk og sigur hesiúr starvi. Hetta sigur Jákup Mikkelsen í fyrispurningi til landsstýriskvinnuna.
§52 fyrispurningur til Rigmor Dam, landsstýriskvinnu viðvíkjandi Kringvarp Føroya.
1. Tekur Rigmor Dam, landsstýriskvinna undir við, at Kringvarp Føroya er sjálvstøðugur almennurstovnur, sum virkar óheftur av politiskuskipanini?
2. Tekur landsstýriskvinnan undir við, at stýrið er ovasta leiðslan á stovninum og hevuryvirskipaðu ábyrgdina av, at ásetingarnar í lóginiog øðrum fyriskipanum um virksemi stovnsinsverða fylgdar?
3. Tekur landsstýriskvinnan undir við, at KvF-stjórin hevur ovast dagligu leiðsluna og at tað er stjórin sum setir og loysir starvsfólk úr starvi?
4. Hví hevur landsstýriskvinnan nú loyvtMentamálaráðnum at geva Kringvarpinumtænastuboð um ikki at seta ein nýggjantíðindaleiðara, hóast hægsti myndugleikin fyriKringvarpið er stýrið sum skal tryggja, at KvF er og eigur at vera óheft frá allari politiskariuppíblandan?
5. Virðir landsstýriskvinnan ikki, at tað sambærtlóg er tað stýrið setur stjóran fyri Kringvarpið og stjórin setur starvsfólk og sigur hesi úr starvi?
6. Ætlar landssstyriskvinnan við sínumtænastuboðum í veruleikanum at taka avgerð umhvør skal virka sum tíðindaleiðari fyriKringvapið. Virður landsstýriskvinnan ikki, at hettar er ein avgerð sum bert kann takast av dagligu leiðsluni fyri stovnin?
7. Er landsstýriskvinnan ikki vitandi um, at einkærustovnur ongan løgfrøðisligan rætt hevur at taka avgerð um, at ein frákoyrdur tíðindaleiðariskal setast aftur í starv, og at hettar er galdandiuttan mun til um kæran hjá tíðindaleiðaranumverður gingin á møti ella ikki?
8. Hvat politiskt motiv hevur landsstýriskvinnanfyri hesi atgerð móti Kringvarpinum, vitandi um, at hon, umframt at ger seg inn á kringvarpslógina, eisini greitt brýtur higartilnýttar mannagongdir og siðvenjur?
Viðmerkingar:
Síðani kringvarpslógin fekk virknað í 2006, hevurtað verið aðalreglan, at landsstýrismaðurinmentamálum og Mentamálaráðið hevur hildið seg til armslongdarprinsippið, og hava skiftandi ráðharrarog ráðið ongantíð politiskt blandað seg í tær avgerðirKvF-stýrið og stovnsleiðslan hava tikið.
Hetta hevur eisini verið í fullum samljóði við § 3 í lógini um Kringvarp Føroya, har tað er ásett, at Kringvarp Føroya er sjálvstøðugur almennurstovnur, sum virkar óheftur av politisku skipanini.
Einasta uppgávan hjá landstýrismanninum hevurverið fjórða hvørt ár sambært § 4 í lógini at tilnevnasjey stýrislimir og sjey varalimir fyri 4 ár í senn. Harafturat hevur landsstýrismaðurin tilnevntstýrisformann og næstformann.
Í § 5 í kringvarpslógini er greitt ásett, at stýrið er ovasta leiðslan á stovninum og hevur yvirskipaðuábyrgdina av, at ásetingarnar í lógini og øðrumfyriskipanum um virksemi stovnsins verða fylgdar. Eftir tilmæli stjórans staðfestir stýrið virksemistovnsins sum heild og yvirskipaðu meginreglurnarfyri programmpolitikkin í fíggjarárinum, eins og stýrið skal góðkenna og hava eftirlit við stovnsinsrakstrarætlan og roknskapi.
Harumframt setir og loysir stýrið úr starvi stjóra.
Í viðmerkingunum til § 5 verður hetta nágreinaðsoleiðis: Stýrið hevur ovastu leiðsluna og yvirskipaðu ábyrgdina fyri Kringvarpinum, og skal hetta síggjast í mun til, at stjórin hevur ovastudagligu leiðsluna.
Viðvíkjandi virkisøkinum hjá stjóranum er m.a. ásettí § 6 í lógini, at stjórin hevur dagliguprogrammábyrgdina og røkir fyrisitingarligu– og búskaparligu leiðsluna av Kringvarpi Føroya.
Í viðmerkingunum til § 6 verður hetta lýst soleiðis: Stjórin hevur dagligu programmábyrgdina og ábyrgdina av fyrisitingini og teimum málum, sum stovnurin tekur sær av. Stjórin skal umrøðaviðurskifti við stýrið, t.d. programminnihald og programmlegging.
Stjórin setir starvsfólk og loysir starvsfólk úr starvi. Sama sum er ásett í § 5.
Við hesum greiðu ásetingum hevur politiskimyndugleikin ongantíð blandað seg í starvsfólka– og ella programmvirksemið ella giviðKringvarpsstýrinum átalu og slettis ikki giviðKringvarpinum tænastuboð, hóast KvF í sínumvirksemi farnu árini hevur havt nógvar sendingar, sum fjøldin og nógvir politikarar halda hava verið so tendentiøsar og leiðandi, at flestu vildu ynskt, at kringvarpstýri og kanska eisini politiskimyndugleikin alment talaðu at ella tóku frástøðu frááhaldandi jagstranini av navngivnum fyritøkum og persónum.
Vísandi til armslongdarprinsippið og journalistiskafrælsið er hetta tó ongantíð gjørt. Stovnurin hevuruppá gott og ilt virkað eftir egnari skipan og sjálvsfatan, og hevur samsvarandi framleitt sendingarog gerandisrakstur eftir egnari ”politiskari” fatan.
Men nú er brádliga vent í holuni, núprogrammleiðarin er søgd úr starvi.
Mentamálaráðið hevur beinleiðis yvirrulað § 3, § 5 og § 6 í kringvarpslógini og lagt seg út í dagligaraksturin í Kringvarpinum, og hevur Mentamálaráðiðgivið Kringvarpinum tænastuboð um ikki at seta einnýggjan tíðindaleiðara, hóast hægsti myndugleikinfyri Kringvarpið er stýrið – áseting sum skal tryggja, at KvF er og eigur at vera óheft frá allari politiskariuppíblandan.
Sambært lóg er tað stýrið sum setur stjóran fyriKringvarpið og stjórin setur starvsfólk og sigur hesiúr starvi.
Tað er serstakliga ófrættakent, at Mentamálaráðið/landsstýriskvinnan nú blandar seg í eitt uppsagnarmál og gevur politiskt óheftaKringvarpinum tænastuboð um ikki at seta annantíðindaleiðara.
Hetta er undir øllum umstøðum í greiðari andsøgnvið lógarásetingarnar, viðmerkingarnar til lógina og er eisini greitt brot á alla siðvenju higartil.
Hvat vil ráðið og landsstýriskvinnan við hesiíblandan? Er ætlanin at taka stýri og stjóra av ræði, sum má tulkast sum beinleiðis lógarbrot? Og ætlarráð og landsstýriskvinnan at seta tíðindaleiðaran afturí starv?
Hesin atburður hjá Mentamálaráðnum og landsstýriskvinnuni ber boð um politiska íblandan, sum higartil var hildin bert at hoyra heima í londum, sum vit vanliga ikki vilja samanbera okkum við.
Tí verða hesir spurningar settir landsstýriskvinnuni í Mentamálaráðnum at svara.
Á Føroya Løgtingi
Jákup Mikkelsen, løgtingsmaður


text:
Í kvøld varð tólvti spælifilmur hjá Nils Malmros (f.1944), Sorg og glæde, frumsýndur í Havnar Bio. Umframt at vera útbúgvin lækni í 1988, er Malmros eyðkendur auteur, sum ikki bara leikstjórnar, men altíð eisini skrivar handritið. Søguna um Barbu (1997) fann hann tó hjá Jørgen-Frantz Jacobsen. Hóast allir filmar hjá Malmros hava nógvar persónligir tilsipingar, er Sorg og glæde tann mest persónligi, ja næstan privati. Í løtum, tá leikararnir eru eins sannførandi og turrisliga pallsetingin, fái eg eina fatan av filminum sum heimildarleikur, so beint fram er søgan og so lágmælt eru tey bæði, Jacob Cedergren (Johannes) og Helle Fagralid (Signe), sum eru Nils Malmros og Marianne Tromholt. So vandin, eg veit at Malmros er, fari eg uttan at hugsa um tað, at rokna út súmbolikkin í nøvnunum, hann hevur givið høvusleikarunum. Eg lendi á hesi bókstavalíkning: Hetta er seinasti filmur, verður tikið upp í saman. Seinasti stavur í báðum nøvnunum Nils og Marianne er S og E, seinastu stavir í fiktivu nøvnunum, Johannes og Signe, eru somuleiðis S og E, sum tilsamans er okkara innbjóðing til tað privatasta hjá danska húskinum, ið umboðar kjarnuna í filmi og latenta lyndið hjá einum voyeur – Se, kom og se. Myndin niðanfyri er úr Billed Bladet og vísir Nils Malmros og Marianne Tromholt í Rom, har Sorg og glæde fyrstu ferð varð sýndur uttanfyri Danmark.
Sorg og glæde byrjar og endar á sama stað í Aabyhøj í Aarhus. Tað er kavi, ein parkeraður Saab stendur vinstrumegin og ein ljósabláur Citroen tøffar avstað. Tað er Johannes (Nils) í grønari ulpu, sum í 1984 skal halda fyrilestur á Ejby Ungdomsskole á Fyn. Signe (Marianne), sum er lærari, er illa fyri og fær ein psykosu, ið elvur til at hon tekur lívið av níggju mánar gomlu dóttrini, Anne. So er eitt intenst millumspæl við løgreglu, sálarfrøðingi, dómara, familju og arbeiðsplássi. - Eg kundu havt gjørt tað sama, sigur Johannes, tá hann eina náttina missur babyliftina í trappunum. So fáa vit innlit í samtíðar filmsgerð við upptøkum til Kundskabens træ (1981) og Skønheden og Udyret (1983). Signe fær ein lagaligan dóm, við teirri grundgeving, at so nógvar góðar kreftir stóðu uttan um hana. Og júst hesin setningur, at so nógvar góðar kreftir stóðu uttan um hana, haldi eg vera fokus og miðdepil í filminum. Signe vil hava Johannes at gera film um tað, ið hent er, men tað heldur Johannes seg ikki til. Allíkavæl ger hann filmin, hendan, sum vit nú síggja. Og sum vant sigur leikstjórin, at hetta er hin seinasti. Aftur við tónleikinum í endanum gongur upp fyri mær, at hetta er í grundini sama søgan, sum Lars von Trier segði í Antichrist (2009) um foreldrini, ið missa sonin, og so um sorgina, tey ætla at lekja í skógini. Og eftir loknan film vil eg siga at filmarnir, kanska serliga hesin nýggjari og greiðari hjá Malmros, eigur at vera lívgandi og vegleiðandi filmur fyri áskoðarar, sum hava verið frá sær sjálvum, heilt har úti, ið krákurnar venda, men enn klára at síggja dagin í eyguni. - Se, sum eg havi fingið uppá hjernan at siga. - Se, Signe og Johannes!
Tá Nils Malmros, sum hevur vunnið tríggjar Bodilvirðislønir, fyrstu ferð var í Føroyum at kanna umstøðurnar, innan hann fór undir filmin um Barbu, bjóðaðu Eirikur Lindenskov og Ingun Schiller til døgurða í Nýggjastovu, sum er av elstu húsum í Havn, helst bygd fyri ár 1600. Tey vóru bæði í Havnar Bio í kvøld. Kring gamla borðið í Nýggjastovu eru Nils Malmros, Hallstein Sigurðsson, formaður í Norrøna Felagnum og eg sjálvur, sum tá var skrivari í felagnum. Per á Hædd tók myndirnar og Birgir Enni borðreiddi.
Jacob Cedergren við tendrara avmyndaði eg í roykirúminum á einum hotelli í Lübeck fyri stuttum. Farið og hyggið, hetta er besti av øllum Malmrosfilmum. Men hann er so lágmæltur, at poppkorn og bommposar larma alt ov illa. Gevið frið í biografinum og njóti løtuna, tað hevur hesin undurfulli filmur uppiborðið. Og minnist til lummaturriklæði!


text:
Flyta saman
Tá ið avgerðin um at flyta saman er tikin, hava tit nógv at hugsa um og gleða tykkum til.
Innrætting, felags navnaskelti til postkassan og sjálv flytingin fylla óivað nógv í huganum. Tað er tó eitt gott hugskot eisini at brúka eina løtu til at tosa um peningaviðurskiftini.
Hvussu skulu tit gjalda fyri innbúgv, depositum, og hvussu við dagligu peninganýtsluni? Eru tit samd um, hvussu nógv tit vilja brúka til mat, matstovur, uttanlandsferðir, børn, frítíðarítriv o.a.?
Valið er tykkara, og tað ávirkar bæði tykkara gerandisdag og felags ætlanir fyri framtíðina. Her fáa tit nøkur góð ráð, ið kunnu hjálpa tykkum áleiðis.
Tosa við okkum
Fá meira at vita um tínar møguleikar


text:
Lesandi
Sum lesandi hevur tú óivað nógv annað spennandi at brúka tíðina til enn tíni fíggjarligu viðurskifti – men ring fíggjarlig viðurskifti kunnu viðhvørt fylla alt ov nógv. Tí hava vit sett nøkur góð ráð saman til tín, ið ert undir útbúgving. So kanst tú nevnliga brúka orkuna til tað, ið hevur týdning fyri teg.
Góð ráð til tín,
ið ert lesandi
Tað er ymiskt frá lesandi til lesandi, um tú klárar teg við einans studningi ella hevur eitt lestrarstarv við síðuna av lesnaðinum.
Óansæð hvør tín støða er, so kanst tú uttan iva fáa ágóðan av hesum 5 ráðum, ið vit hava sett saman júst til tín.
#1 Legg eina fíggjarætlan
Tað er týdningarmikið at hava neyðuga yvirlitið yvir tínar pengar, soleiðis at tú veitst, hvørjar inntøkur (studningur, løn v.m.) og útreiðslur (húsaleiga, trygging, telefon o.a.), tú hevur hvønn mánað. Her kann ein fíggjarætlan vera eitt hent amboð til at geva samlaðu myndina, so tú altíð hevur pengar tøkar - eisini seinast í mánaðinum.
#2 Fá tær eitt lestrarstarv
Eitt lestrarstarv er bæði ein góð fíggjarlig hjálp til at fáa endarnar til at røkka og sær gott út á tínum lívrensli (CV). Eitt lestrarstarv kann nevnliga hava stóra ávirkan á tína framtíðar yrkisleið, av tí at tú fært møguleikan at royna teg í arbeiðslívinum og økja um títt netverk, ið kann hava avgerandi týdning, tá ið tú skalt finna títt fyrsta starv eftir loknan lesnað.
#3 Spar saman
Set pening til síðis í fíggjarætlanini til feriur og gávur. Soleiðis hevur tú altíð nokk av pengum – eisini í ferium, og tá ið nógvir føðingardagar eru. Niðanfyri kanst tú rokna teg fram til, hvussu nógv, tú kanst leggja til síðis.
#4 Ger eina matætlan og keyp skilagott inn
Ger eina matætlan fyri komandi vikuna og keyp inn til alla vikuna, soleiðis at tú kanst endurnýta ymiskar rávørur og ikki endar við at keypa inn við tómum maga - sum ofta endar við at gerast dýrt.
#5 Nokk av vitamin-N
Minst til, at tað til tíðir kann vera stríggið at vera lesandi, og tað skal tað eisini vera. Tað er tó umráðandi eisini at minnast til at hava tað stuttligt og fáa nokk av vitamin-N*, meðan tú ert lesandi.
*Vitamin-N = Vitamin-Njótilsi


text:
Tíðin saman við børnunum er gull verd. Fyri okkum sum foreldur, og so sanniliga eisini fyri børnini. Men áðrenn vit vita av so eru børnini vaksin. So er spurningurin um vit brúkti nóg nógva tíð saman við børnunum.
Eg og Vera eiga 2 fittar gentir, Sólrun, sum er 18 ár, og Tórfríð, sum júst er blivin 13 ár. Hon hevur í eina tíð sagt, tá ið eg verið 13 ár verið eg tannáringur, og tað er orduliga well. Eg veit ikki um hon forbindur tað við at hon nú er eitt sindur meira vaksin. Allarhelst. Báðar okkara gentir eru sera aktivar í ítrótti, og hetta hava vit stuðla tær fult í. Tórfríð fæst harafturat nógv við tónleik. Eg vildi tó ynskt eg hevði brúkt eitt sindur meira tíð saman við teimum. Eg giti onnur hava tað nokk á sama hátt sum eg.
Mær dámar sera væl at ganga í fjøllunum, so tá ið eg sunnumorgunin vakti Tórfríð og segði at eg fór at ganga mær ein túr niðan á Kjøl, klárvaknaði hon, eg komi við, segði hon, og tað frøddi meg almikið. Aftaná at vit høvdu fingið okkum morgunmat, fóru vit avstað. Vit koyrdu út í Grøv, og hildu so leiðina niðan gjøgnum Gravardal. Veðrið var av tí fagrasta. Ein frálíkur túrur, eg tók fitt av myndum, sum tit kunnu síggja niðanfyri. Vit fóru til gongu umleið klokkan hálvgum 11 og vóru aftir hjá bilinum um 1 tíðina. Góðar 2 tímar.
Eg haldi Tórfríð dámar at ganga í fjøllunum. Hon sigur at hon hevur hug at ganga niðan á Háfjall, so hvør veit um vit ikki ein góðveðursdag í summar enda uppi á Háfjalli. Tá ætla vit at fáa Sólrun og Veru við, ein rætta fjallafamiljutúr.


text:
Hallur av Rana 18.05.2018 (09:15)
Funningsfjørður: Skúlastova verður nú bønhús
Ein av skúlastovunum í skúlanum Funningsfirði er nú umgjørd, so at hon í framtíðini verður eitt kirkjurúm fyri íbúgvarnar. Tað skrivar Fólkakirkjan á heimasíðu síni.
Upplýst verður, at fólk í Funningsfirði hava ynskt at fáa eitt veruligt bønhús, men hóast peningur er savnaður saman til tað, so hevur tað ikki eydnast at bygt eitt slíkt. Í staðin er kirkjan nú sloppin inn í lokala skúlan.
- Ein vanlig skúlastova í skúlanum hevur verið brúkt til guðstænastur, men nú eingir næmingar longur ganga í skúlanum, hevur bønhúsnevndin í Funningsfirði gjørt avtalu við Runavíkar býráð um at innrætta eina av skúlastovunum til guðstænastubrúk. Hølini eru nú sett í stand og eru nú eitt veruligt kirkjurúm, við tí innbúgvi, sum tilhoyrir, skrivar Fólkakirkjan.
Eftir ætlan verður kirkjusalurin vígdur 2. hvítusunnudag klokkan 17.00 við Jógvani Fríðriksyni, biskupi og Anne Mette Greve Klemensen, sóknarpresti, og eftir guðstænastuna bjóðar bønhúsið nátturða.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fosturtøka í Føroyum – vit hava eisini nógv at vera stolt av
Danskir miðlar seta nú aftur kritiskt fokus á fosturtøku í Føroyum. Og víst er nógv at finnast at. Men vit hava eisini nógv at vera stolt av
Í hesum døgum setir danska útvarpsrásin "Radio24syv" fokus á fosturtøku í Føroyum. Tvær kvinnur hava verið í Føroyum og tosað við fólk - m.a vitjaðu tær meg í síðstu viku.
Orsøkin til áhugan er tann sama sum altíð, tá hetta kemur upp í Danmark: Fosturtøka er ikki frí í Føroyum. Og journalistikkurin líkist meira eini kampanju fyri fríari fosturtøku enn eini roynd at upplýsa um alt málið.
Tað er spell, tí lógligu karmarnir kring fosturtøku eru bara ein partur av hesum stóra máli.
Fosturtøka snýr seg eisini um upplýsing. Um atgongd til fyribyrging. Um kvinnurættindi. Um ábyrgdarfulla atferð. Fosturtøka nemur við bæði etiskar, sosialar, mentanarligar, persónligar og religiøsar spurningar.
Alt hetta hevur lyndi til at hvørva í tí danska orðaskiftinum, har bara ein spurningur verður settur: Er fosturtøka frí ella ikki? Er hon frí er tað gott, er hon ikki frí, má tað broytast!
Men aðrir spurningar eru eisini verdir at seta í málinum, og onnur viðurskifti eru eisini verd at hyggja nærri at. Og tá kann niðurstøðan til dømis gerast soljóðandi: Eru nógvar fosturtøkur í einum landi, er helst okkurt galið við upplýsingini, atgongdini til preventión ella hugburðinum. Eru fosturtøkurnar fáar hóast tað ikki er forboð, er kanska okkurt, sum er rætt.
Føroysk virði
Tað, sum eg segði við Radio 24/7 var tað sama, sum eg plagi at siga, tá eg í mínum starvi verði spurdur um hetta málið:
Føroyar yvirtaka í ár persóns- familju- og arvarættin, og tað er upplagt, at vit í hesum sambandi eisini fara undir at gera eina føroyska lóg í staðin fyri ta donsku lógina frá 1956, sum er galdandi í dag.
Sjálvandi eru danskir politikarar vælkomnir at hava sína meining um spurningin og bera hana fram. Tað kann eingin nokta nøkrum. Og tað er hugsandi, at donsku røddirnar, í sambandi við yvirtøkuna, verða fleiri.
Men tað er heilt avgerandi, at vit fáa eitt alment orðaskifti í lag í Føroyum, áðrenn ein føroysk lóg kemur, so tað verða okkara føroysku virði, sum verða endurspeglað í føroysku lógini. Tey kunnu danir hava sína meining um - men tað er altso ikki teirra meining, sum telur í tí føroyska kjakinum.
Dirvisleys skipan
Føroyar hava eina danska fosturtøkurlóg frá 1956, sum sambært fleiri læknum ikki verður fylgd.
Tá eg sum fólkatingsmaður verði spurdur um hetta, kann eg ikki annað enn ásanna, at tað er tekin um eina dirvisleysa politiska skipan, sum sjálv máar støði undan teirri rættartrygd, hon skuldi vart.
Løgtingið hevur ikki havt dirvið til at dagføra lógina, hóast hon ikki verður fylgd, og hóast hon vísir til ein danskan stovn - "Mødrehjæpen" - sum als ikki finst í Føroyum.
Í staðin fyri at skipa viðurskiftini púra greitt sambært føroyskari lóg, hevur Løgtingið smoygt sær undan ábyrgdini, og lagt hana á læknarnar.
At bert fáir flokkar tora at taka støðu til hendan stóra spurning, tænir heldur ikki okkara skipan til heiðurs.
Tá kritikkur kemur uttaneftir av hesum viðurskiftum, kunnu vit ikki so væl verja okkum. Tað ER ikki í lagi.
Nógv at vera stolt av
Men hóast politiska handfaringin er merkt av dirvisloysi, so hava vit nógv at vera stolt av, tá tað kemur til fosturtøku.
Tí hóast tað ber til at fáa fosturtøku í Føroyum, og hóast ber til at fara til Danmarkar at fáa hana framda - so er talið á fosturtøkum nógv, nógv lægri enn nakra aðrastaðni í norðurlondum.
At tað kortini bert eru Føroyar, danskir politikarar og miðlar venda kritisku eyguni ímóti, vísir, at teir einans síggja hetta sum ein juridiskan ja/nei-spurning. Men taka vit alla myndina við, so er tað næstan absurd, at kritikkurin bert verður vendur móti Føroyum.
Í Danmark vóru frá 2008 til 2011 heilar 261 fosturtøkur fyri hvørji 1000 fødd børn.
Í Svøríki var talið 335. Í Noregi var tað 505. Og í Grønlandi var tað 979. Í Grønlandi vóru altso líka nógvar fosturtøkur sum fødd børn.
Úr Danmark hoyrist einki kritiskt orð um hetta. Tað er í Føroyum, at tað er galið!
Men í Føroyum vísir statistikkurin, at tað frá 2009 til 2013 vóru 56 fosturtøkur fyri hvørji 1000 fødd børn.
Talið á fosturtøkum í Føroyum er sostatt bara ein brotpartur av tí, tað er aðrastaðni. Og orsøkin er ikki bara, at vit hava ein strangari lóg.
Tað hevur eisini nakað við sterka ábyrgdarkenslu og sterk virði at gera. Tað er positivt.
Men tað verður ikki hugt at hesum. Tann lítið virðiliga lóggávan hevur størri áhuga. Tí eru søgurnar negativar.
Gott útgangsstøði
Vit skulu - helst í komandi valskeiði - hava eina nýggja nýggja, føroyska lóggávu á økinum. Tað verður ikki lætt. Tað er tað ongastaðni. Í øllum heimsins londum er hetta ein trupul spurningur.
Men hjá okkum er útgangsstøðið betri enn hjá teimum flestu, tí talið av fosturtøkum er so lágt.
Hóast eg sjálvur haldi, at samfelagsliga málið má vera, at talið á fosturtøkum verður verandi so lágt sum gjørligt, so helli eg eisini til, at kvinnan sjálv skal eiga endaligu avgerðina. Nærum øll eru samd um, at vit skulu loyva fosturtøku í ávísum førum - og hvar skulu vit so seta markið? Tað er næstan ógjørligt.
Hinvegin - í fjør vísti ein kanning, at flestu føroyingar hvørki vilja hava bann ella fría fosturtøku. Eitt mark skal altso setast fyri, hvør kann og hvør ikki kann.
Latið okkum fáa kjakið um, hvar markið skal ganga.
Hetta er og skal vera ein føroyskur spurningur, sum skal loysast eftir eina føroyska debatt.
Vit skulu ikki trýstast til nakað úr Danmark, tí tá tað kemur til fosturtøku í Føroyum, og vit taka alla myndina við, hava vit meira at vera stolt av enn at skammast um.


text:
Heri Simonsen 10.02.2018 (15:55)
Suni: TB fann ikki rútmina í dag
Kvinnurnar hjá Fleyr hava vunnið seg í steypafinaluna hjá kvinnum í flogbólti.
Fleyr vann fyrr í dag 3-1 á TB í hálvfinaluni, sum var spæld í KÍ-høllini. Settmunurin var 25-22, 25-11, 22-25 og 25-17.
TRÝST á PÍLIN undir MYNDINI, og hoyr samrøðuna Óli G. Samuelsen gjørdi við hjálparvenjaran hjá TB, Suna Yong Petersen aftaná dystin.
Suni Yong Petersen staðfestir, at gjøgnumgangandi fann TB ikki rútmina, og fann heldur ikki móttrekkini til góða spælið hjá Fleyr, tó bragdaði í triðja setti, sum TB vann 25-22, men samlað rakk tað ikki.
Suni Yong Petersen undirstrikar eisini, at Fleyr spældi væl, og Anja Danielsen hjá Fleyr, sum er komin heim úr Danmark munaði væl hjá Fleyr í dag.
Hoyr samrøðuna Óli G. Samuelsen gjørdi við Anju Danielsen hjá Fleyr aftaná dystin HER
Hoyr hvussu tað ljóðaði á Rás2, tá Óli G. Samuelsen segði frá teimum avgerandi bóltunum í dystinum TB-Fleyr 1-3. Og hoyr samanumtøkuna hjá Hans Fróða Jensen HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í vindinum í dag - tóku vit móti KÍ, og í hesum førinum ber ivaleyst eisini til at siga, at vit sendu teir norð aftur í myrkrið við einum stórtapi í skjáttuni.
Vindurin darvaði spælið í dag, men tað gjørdi hann nú fyri bæði liðini, so hettar var líka fyri líka.
Vit løgdu okkum á odda, men KÍ svaraði aftur, og fingu javnað til 1-1. Hettar gjørdist tó ikki hálvleiksstøðan, tí vit fingu enn eitt mál, og løgdu okkum á odda til 2-1.
Seinni hálvleikur bar brá av einum áloypandi AB-liðið, og bólturin var eisini meiri á teirra hálvi enn okkara.
Tá ið dysturin fór inn í seinni helvt av seinna hálvleiki kom ordiliga glið á skroringarnar, og endaði dysturin eisini við einum 7-1 sigri til okkara.
Í løtuni liggja vit á einum øðrum plássið, men eitt sindur er at bíða, til komandi dyst, sum er ásettur at verða spældur á Dungasandi móti 07 Vestur tann 19. august.


text:
"Komnir úr kirkju verða jólapakkarnir uppbrotnir."
Eg haldi ikki, tílíkt orðalag finst nógv í talaðum máli; har verður heldur sagt í heilum setningum okkurt sum: "Tá ið dreingirnir eru komnir úr kirkju, verða pakkarnir uppbrotnir."
Men í skrift og harvið framman fyri mikrofon er líknandi málburður ikki óvanligur.
Vit taka nøkur einfaldað dømi. Vónandi er ikki neyðugt við viðmerkingum:
"Køld og vát læt mamman - gentuna í heit og turr klæði."
"Uttan at vita av tí var - indrið dottið aftur um kistuna."
"Væl vitandi, at maðurin ikki var at líta á, - fekk hann ikki lumpað okkum."
"Sum rosinan í pylsuendanum skal eg nevna, at ..."
"Trý ára gamal doyði - pápi Napoleon."


text:
Orð: Petur Háberg Jacobsen, Jákup Zachariassen og Marner av Lofti
Lag: Jákup Zachariassen
1. Myrkt er og úti hoyrist valla túnatos
Stjørnurnar glitrandi eg sendi tær eitt bros
Loti so kalt tó frískt, og løtan er í nánd
Kuldin nú svinnur brátt, eg merki tína hond
Niðurlag: Høgt yvir hægstu hæddir
Tveir frælsir fuglar sæddir
Eg í hæddini við tær
Sveima og stundir gloyma
Upp móti himni droyma
Vit telja stjørnurnar í kvøld
2. Himmalin lýsir upp og kastar ljós á teg
Eygu tíni hyggja blídliga á meg
Her kennist kærleiki, hon teskar eymt og lær
Kom tætt inn at mær, eg flúgva vil við tær
Orð og lag: Thomas Dennis
Týtt: Victor Danielsen
1. Mangan last tú søguna um tann kross,
har Jesus deyðan fann,
har tín skuld varð rindað av blóðinum,
úr síðuni særdu rann.
Niðurlag: Mangt hjarta er brostið í stríðnum her,
mong sorgin kann níva fast,
men Jesusar hjarta ta einu ferð
í tín stað og mín stað brast.
2. Mangan last tú við um tann tornakrans,
hans heilaga høvur bar!
at hann bað sín Gud fyrigeva teim,
ið negldu hann fastan har.
3. Og tú last, hann frelsti ein ránsmann har,
sum leið fyri gerning sín;
hann hugdi á Jesus í deyðans stund
og segði bert: Minst til mín!
4. Ja, tú last, hann hugdi til Himmals upp
og segði: Alt er gjørt!
Kanst tú siga: Takk, Harri! Deyði tín
til lívið meg hevur ført!
Orð: Thomas B. Barratt
Lag: William J. Kirkpatrick
Týtt: Victor Danielsen
1. Kom, sum tú ert, nú til Jesus,
sál, sum í vantrúgv er blind!
Blóðið, sum rann úr hans sárum,
reinsar frá allari synd.
Niðurlag: Legg teg í Frelsarans armar,
hvílu tær fá við hans bróst!
Hoyr, sum tað stormar har úti!
Her, her er friðfult og ljóst.
2. Tímarnir renna so kvikir,
skjótt er hon farin, tín tíð,
skjótt skal tín lívslampa sløkna,
enda tín gleði, títt stríð.
3. Hví vilt tú longur tá drála
har á tí villini leið?
Verðin bert svíkur títt hjarta,
hví søkir Harran tú ei!
4. Tá ið hitt skínandi portur
opnast ein dag uppi har,
hvat hevði tú ikki givið,
at tað fór upp fyri tær!


text:
Orð: Reidar Holberg
Týtt: Kajfinn Hammer
1. So ofta eg droymt havi dreymar um landið
har Jesus og einglarnir nú halda til;
og mangan eg ynskti sum fuglur at flogi
til Himmalin – hagar sum Hann er eg vil!
2. Eg stundum var hugtungur, kendi ei gleði,
á Jesus eg rópti: Vilt Tú heinta meg!
Eg ynski, at Tú skjótt vilt koma og føra
til landið meg heim, har Tú vísti mær veg.
3. Ja, soleiðis sat eg so mangan og droymdi,
eg var ikki gamal, ein óviti bert!
Teir dreymarnir skiftu og broyttu seg síðan,
men himmalski dreymurin aldri forferst!
4. Tonk, saman við Jesus í Himlinum vera
og hoyra har Hansara eymligu reyst;
og saman við mammu og pápa og øðrum,
eg prísa skal Honum, meg elskaði mest.
5. Skjótt Jesus skal koma, Hann Síni tá heintar,
sig, vilt tú mín vinur ei tá vera við?
Lat blóðið teg reinsa, Hann eftir tær bíðar,
gev Jesusi hjartað, tá finnur tú frið.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Nýggj bók: Tá Sundaberg sakk
22.11.2013
Tíðindaskriv:
Nýggj bók um tá Sundaberg sakk í 1972.
Ì næstum kemur nýggj spennandi bók á føroyska bókamarknaðin. Bókin er um, tá trolarin Sundaberg sakk í 1972. Heitið á bókini er “Tá Sundaberg sakk”. Tað er Birgir Waag Høgnesen, sum hevur skrivað bókina, og Forlagið á Tumbakka gevur hana út.
Tað var ein kvøkkur fyri allar Føroyar, tá tað frættist í Útvarpi Føroya, at trolarin Sundaberg hjá Kjølbro var sokkin í Ný Foundlandi. Við vóru 38 mans. Allir blivu bjargaðir, og ongin fekk fysiskt mein av hendingini.
Í bókini verður fylgt við skipinum frá tí, at tað verður bygt á skipasmiðju í Týsklandi í 1952, til tað søkkur í 1972. Talan er um trolaran Nordhav 5, Jóannes Fonsdal og Sundaberg, sum er sama skip. Høvuðsparturin er um, tá ið Sundaberg sakk, men fylgt verður eisini við skipinum frá tí, tað verður bygt, til vestmenningar keypa tað frá norðmonnum. Síðan er ein partur um, tá ið vestmenningar áttu trolaran, og til teir mistu hann, og J.F.Kjølbro keypti skipið.
Bæði parturin um Jóannes Fonsdal og um Sundaberg eru uppbygdir soleiðis, at samrøður eru við nógvar menn, sum hava verið við trolaranum. Heilt nógvar samrøður eru við menn, sum vóru við lagnutúrin í 1972 og við onkran, sum var við í bjargingini tann 7. mai 1972. Nakrir manningarlistar frá Jóannes Fonsdal í 1955, eins og avrokningar eru frá Sundabergi. Alt hetta verður sera væl og nágreiniliga lýst í bókini, sum er prýdd við nógvum myndum, sum bæði eru í litum og svart/hvítum.
Bókin fæst til keyps kring alt landið umframt á heimasíðuni: www.ok.fo fyri bert 300,-
Sitatir úr bókini
“Tað gekk væl at koma í gummibátarnar. Vit komu rættiliga skjótt leysir av søkkandi skipinum, men gummiroykurin av bátinum var so ramur, at menn byrjaðu at spýggja. At enda høvdu vit allir spýð”
“Okkara ørindi vóru ikki at keypa bilar, nei, hann seldi finspritt. Dunkar, sum tóku 11 litrar. Benni kom við formaningum um ikki at drekka, men einki forboð”
“Tá vit báðir standa har og eru komnir í buksur og eg í annan stivlan, tá brestir hurðin inn ímóti okkum, eg fekk hana í ryggin. Nú fleyt kamarsdúrkið í sjógvi. Nú skiltu vit, at her var álvari í útpurringini”
“Eg sá, at Torleif Torgeirsson úr Klaksvík hevði ongan bjargingarvest. Eg hugsaði, at hann var giftur og átti børn, og eg átti ikki børn. Eg bað hann tí taka mítt belti, men eg segði einki um, hví eg ynskti tað. Tað merkisverda var, at tann einasti av allari manningini á Sundabergi, sum seinni veruliga fekk brúk fyri einum bjargingarbelti, tað var eg”
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Vit sleða
Hóast veðrið varð heldur vátt, fóru genturnar hugagóðar niðan á Trønna at sleða. Dreingirnir vóru í skúlanum og hugdu at filmi.
Kl. 9:45 ótu vit bollar frá Ári og fingu kakao.
Hetta varð ein deiligur dagur, og vit takka hjartaliga fyri allar nýbakaðu bollarnar, ið smakkaðu so sera væl.
Roynd
Vit royna okkum í roynd. Her eitt "sneak peek" í 7.d :)
Vit siga farvæl við Josiah, id nú fer aftur til Zambia.
Josiah hevur nú gingið í skúla hjá okkum í 2 mðr. og fer nú aftur til Zambia.
Vit takka fyri ein góðan tíma, við frágreiðing og myndum úr Afrika, og vælsmakkandi køku frá Malenu og Bergit, :)
Vit ynskja Josiah góða ferð.
Vit í 7.d. takka fyri ein góðan morgunmat.
Kl. 8:00 í morgun 15. des. møttu vit nývaknaði og svong til eitt lekkurt og innbjóðandi borð í Klingruni.
Stuttligt at vera saman, við fittum næm., og hugna sær, nú tað stundar til jóla. Serliga kemur hetta væl við, nú morgnarnir eru myrkir og kaldir.
Mett og væl sett, takka vit fyri okkum í Klingruni, og fara nú at rigga okkum til jólaleik, her á skúlanum.
Vit eru í jólahýri og vit elska tað!!! :)
7. d Úti í Grøv
Í góð veðrinum í dag hava vit hugnað okkum úti og tikið nakrar myndir.


text:
7. september
7. september er dagur 252 í árinum í gregorianska kalendaranum (dagur 253 um skotár er). 113 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1822 - Brasil loysir frá Portugal.
- 1920 - Fyrsta Miss America vakurleikakappingin er í Atlantic City, New Jersey, og vinnari er Margaret Gorman.
- 1966 - Ferjan Skagerakk gongur burtur í illveðri á veg úr Kristiansand í Noregi til Hirtshals, men øll 144 fólkini umborð verða bjargað.
- 1986 - Desmond Tutu biskupur verður valdur til erkibiskup í Cape Town. Hann er fyrsti svarti maður, ið verður ovasti hjá suðurafrikansku anglikansku kirkjuni.
- 1996 - 25 ára gamli amerikanski rapparin Tupac Shakur verður skotin og doyr seks dagar seinni; eingin er nakrantíð fongslaður fyri morðið, sum tykist sera gátuført.
- 2005 - Egyptaland heldur fyri fyrstu ferð, forsetaval við fleiri ein einum uppstillaðum flokki.
Ítróttur[rætta | rætta wikitekst]
Fótbóltur[rætta | rætta wikitekst]
- 2014 - Landsdystur hjá monnum, EM-kvalifikasjónsdystur: Føroyar - Finnland 1-3. Christian Holst skorar málið hjá Føroyum.
Føðingar[rætta | rætta wikitekst]
- 1936 - Buddy Holly, amerikanskur sangari og sangskrivari (d. 1959)
- 1949 - Gloria Gaynor, amerikanskur sangari
- 1954 - Kirsten Siggaard, danskur sangari
- 1967 - Erann DD, danskur sangari og sangskrivari
Andlát[rætta | rætta wikitekst]
- 1962 - Karen Blixen, danskur rithøvundur (f.1885)
- 2005 - Finnbogi Ísakson, føroyskur rithøvundur og politikari (f. 1943)
- 2005 - Maud Heinesen, føroyskur rithøvundur (f. 1936)


text:
Nýggjasta
Fylgjaraavtalan við Smyril Line eftirmett og undirskrivað
Eftir trý ár við fylgjaraavtalu millum Smyril Line og MEGD varð avtalan í dag eftirmett og undirskrivað av nýggjum.
Tað var í februar 2015, at Smyril Line og MEGD skrivaðu undir fylgjaraavtalu á fyrsta sinni, og tað eru mong, ið bera brek, sum hava havt stóran ágóða av skipanini.
Myndir frá løtuni her: Á brúnni á Norrønu
Fylgjarakortið hevur til endamáls at tryggja, at fólk, ið bera brek, og tískil hava tørv á fylgjara, tá ið tey ferðast ella luttaka í ymiskum tiltøkum, hava rætt til at taka fylgjaran við sær, uttan at goldið verður ferðaseðil ella atgongumerkið fyri fylgjaran.
Fylgjarakort verður útflýggja fólki, ið bera brek, og sum orsakað av breki teirra hava tørv á at hava fylgjara við sær, tá ið tey ferðast ella fara til ymisk tiltøk.
Tørvurin á fylgjara kann verða grundaður á bæði likamligt og sálarligt brek og er ikki treytaður av aldursmarki.
Støð har kortið er galdandi eru:
Norðurlandahúsið, Søvn Landsins, Listasavnið, Tjóðpallurin, Ítróttarsamband Føroya, Strandferðslan, Smyril Line og tiltøk, ið kommunurnar stuðla. Avtala er eisini gjørd við Atlantic Airways, har fylgjarin hjá tí ferðandi, fær 50% í avsláttri av grundprísinum, tó ikki av ferða- og avgreiðslugjøldum, og øðrum serprísum.
Ábyrgdin hjá fylgjaranum er at vera saman við tí, sum ber brek, og geva honum smidliga hjálp, sum bæði fevnir um persónliga og praktiska hjálp og fylgi. Tørvurin á fylgjara kann verða grundaður á bæði likamligt og sálarligt brek og hevur einki aldursmark.


text:
Betri - men tó ikki gott nokk
Betri-samtakið hevur havt ársaðalfund, har roknskapur, sum vísir stórt avlop og metstóra eginogn og soliditet, varð lagdur fram til góðkenningar. Tíðindi seinasta dagarnar hava eisini sagt frá, at bankin er tann tryggasti í ríkinum. - Aðrir bankar og vinnuvirkir við minni avlopi, eginogn og soliditeti gjalda vinningsbýti bæði til alment og privat, men ikki Betri!
Herfyri hevði Betri-samtakið ársaðalfund, har roknskapurin fyri 2016 bleiv lagdur fram til góðkenningar. Roknskapurin vísti eitt avlop upp á 197 mió. kr., eina eiginogn upp á 2,8 mia. kr og ein solvens upp á 40,5 %.
Betri Banki tryggasti í ríkinumTil samanberingar kann nevnast, at BankNordik-samtakið, sum fyri stuttum eisini hevði aðalfund, legði ein roknskap fram við einum avlopi upp á kr. 163 mió. kr., eini eginogn upp á kr. 1,9 mia. kr. og einum solvensi upp á 18 %. Hinvegin er Betri Banki tryggastur í ríkinum.
Hóast bæði samtøk eru undir nágreiniliga somu treytum og almennum eftirliti, er tó stórur munur á, hvussu leiðsla og nevnd virða tey, sum eiga samtøkini.
(mynd 1)
BankNordik útlutar 300 mió. kr. – Betri onki
Meðan BankNordik útlutar 300 mió. kr. til sínar eigarar sum avkast fyri sínar íløgur, fáa eigararnir av Betri-samtakinum als onki, hóast teirra íløga í samtakið enntá ikki hevur verið sjálvboðin, men í eina hálva øld tvangsáløgd í lívd av eini monopolstøðu.
Tað einasta, sum nevndin, íð hevur avgerðarrættin í spurningum um vinningsbýti, hevur avsett til tryggingartakararnar ella eigararnar, eru 15 mió. kr., sum møguliga skullu gjaldast næsta ár, um tær ikki verða inntøkuførdar tá.
Og nevndin, sum hevur tikið hesa avgerð, er øll, sum hon er, úr umboðsráðnum, tvs. allir nevndarlimir eru valdir av tryggingartakarunum og beinleiðis umboðandi teir!
Glottar fyri framman
Men kanska eru glottar fyri framman. Nývalda nevndina hevur helst ein víðari sjónarring, enn fráfarandi og fer hetta kanska at føra við sær broytingar í hugsunarháttinum um rættindi hjá eigarunum.
Johan Petersen, umboðsráðslimur


text:
Hvar eru tingfólkini úr Havnini?
Tað er lítið og onki at frætta frá tingfólkum úr Suðurstreymi, ið skulu eitast at verja Havnina. Landsstýrið hevur lagt lógaruppskot fram á ting, har mælt verður til at játta 1000 kr til fyritíðarpensjónistarnar. Vit gleðast um, at fyritíðarpensjónistarnir fáa ein fíggjarligan bata, men vit eru skelkað av háttinum, landsstýrið hevur gjørt hetta uppá. Landið hevur fulla ábyrgd av fyritíðarpensjónum, men ístaðin fyri at taka ábyrgd av egnum málsøki, hava tey sent rokningina til føroysku kommunurnar at gjalda, heili 25 mió kr. Hetta er ófrættakent og fer út um øll mørk av frekleika.
Fyri Havnina merkir hetta eitt inntriv í fíggjarætlanina á 10 mió. Svarandi til eitt ¼ skattaprocent. Meðan kommunurnar sita og gera fíggjarætlanir sendir landsstýrið eitt missil inn í kommunala búskapin, sum ávirkar okkara raðfestingar á millum annað eldraøkinum. Men tað sum undrar okkum er, at í einum so týdningarmiklum máli, at ongi tingfólk úr Suðurstreymi ressast. Hví standa tit ikki saman og verja Havnina og verja borg ? Somuleiðis skal tað eitast, at borgarstjórar kring landið verða noyddir at sita í Tinginum til tess at verja tey kommunalu áhugamálinum, men hvar eru teirra røddir nú ?
Somuleiðis er støðan viðvíkjandi innkomuvegnum til Havnar, her er heldur ongin rødd at hoyra. Hóast landið hevur bundið seg til eina avtalu við kommununa um at gera innkomuvegin lidnan tá koyrandi verður ígjøgnum eysturoyartunnulin í 2020, so er ongin játtan sett av til endamálið. Hetta er ein katastrofa og kann als ikki góðtakast. Tað skal vera okkara vón, at tingfólk úr suðurstreymi vakna og gera vart við hetta órættvísi, sum verður gjørt bæði ímóti Havnini og mótvegis teimum føroysku kommununum.


text:
Nøkur orð um bústaðarpolitikk aftrat
Tað er fallið Andrasi Róin, stjóra á Bústøðum, fyri bróstið, at Ráðgevarafelagið í nýútkomna ársritinum "Føroysk Ráðgeving" førir fram, at tað almenna eigur at endurskoða sín bústaðarpolitikk, so fleiri aktørar enn Bústaðir kunnu fara undir at seta ferð á bústaðarbyggingina.
Í blaðnum verður nevnt, at ov seint gongur at nøkta bústaðartørvin, tí tað almenna við egnum felag hevur gjørt av at byggja bústaðirnar, ið tørvur er á. Hetta ger, at privatir aktørar halda seg aftur. Undirstrikað verður í blaðnum, at funnist verður ikki at Bústøðum, men almenna bústaðarpolitikkinum.
Ráðgevarafelagið er als ikki ímóti, at skundað verður undir at nøkta tørvin á leigubústøðum. Men seint gongur at fáa hetta gjørt. Lyftið var, at 100 bústaðir skuldu byggjast um árið. So nógvar bústaðir byggir Bústaðir langt frá árliga, og tá onnur bygging er komin í drag, gongur ov seint at nøkta tørvin.
Ráðgevarafelagið veit um privatar byggiverkætlanir, sum ikki eru vorðnar veruleiki ella komu í drag, tá Bústaðir komu á marknaðin. Tað var hetta, vit vildu vísa á í ársritinum. Hetta var eitt íkast í kjakið um, hvussu tørvurin á bústøðum kann nøktast. Tann tørvurin kann nøkast skjótari enn nú.
Eitt sindur harmiligt er, at Andras Róin í sínum svari kastar ráðgevaravinnuni onnur motiv fyri at siga hetta, enn hon hevur, m.a. at vilja taka ov stóran vinning. Føroyskar ráðgevara- og byggifyritøkur hava í samstarvi við Bústaðir gjørt fleiri væl eydnaðar verkætlanir. Hetta fegnast vit sjálvsagt um og vóna, at samstarvið heldur fram.
Føroyskir ráðgevarar hava verið sera fleksiblir í hesum samstarvinum, og tí harmar tað okkum, at Bústaðir er farið at innflyta lidnar loysnir uttaneftir, har útlendingar frammanundan hava gjørt bæði byggi- og ráðgevaraarbeiðið. Hetta er ikki samfelagsgagnligt virksemi, tí førleikarnir at byggja bústaðir eru enn í Føroyum.
Høvuðssjónarmið okkara er, at sjálvandi skal alt gerast, sum gerast kann, til tess at nøkta tørvin á leigu- og eigarabústøðum. Men við Bústøðum á marknaðinum hevur tað almenna skapt ta fatan, at Bústaðir megnar at nøkta allan tørvin. Tað megna Bústaðir ikki, og tí er sjálvsagt neyðugt, at onnur eisini byggja.
Selmar Nielsen,
form. Í Rágevarafelagnum


text:
Ferðslutilmæli
Ferðslutilmæli
- Ferðslutilmæli fyri Hoyvíkar skúli (1).pdf (128.98 KB)
Ferðslutilmæli fyri Hoyvíkar skúla
Foreldur og lærarar eru týdningarmiklar fyrimyndir hjá barninum. Barnið lærir meira av tí, sum tú gert enn av tí, sum tú sigur.
- Vel tryggastu leiðina bæði í og úr skúla
- Gerð barnið sjónligt í ferðsluni. Set endurskin á klæði og skúlatasku
- Lær barnið at nýta súkkluhjálm
- Brúka tryggdarbelti í bilinum
- Í bili, set barnið av á rættari síðu, so barnið ikki skal tvørtur um vegin
Tað er umráðandi, at bæði foreldur og skúli eru saman at skipa fyri, at barnið lærir um rættan atburð í ferðsluni.
Tað er tín ábyrgd sum foreldur at læra barn títt at ferðast trygt í ferðsluni. Skúlin hevur tó eisini ein avgerandi leiklut í ferðslufrálæruni, og ferðsla er kravt undirvísingarevni sambært fólkaskúlalógini §8.
Ávegis í og úr skúla
Lat barnið ganga í skúla, um tað á nakran hátt ber til. Frísk luft og rørsla gera, at barnið er væl fyri undan skúladegnum.
Vel eina leið, sum er trygg hjá barninum. Tann trygga leiðin er ikki altíð stytsta leiðin, men tann leiðin, har barnið so sjáldan, sum til ber, skal tvørtur um veg.
Ven skúlaleiðina saman við barninum
- Vís barnið á ferðsluvandar á leiðini og lær barnið at hyggja fram fyri seg og lurta eftir ferðsluni.
- Lær barnið at hyggja til báðar síðir.
- Lær barnið at brúka gongubreyt og gonguteig og at hyggja væl fyri seg.
- Lær barnið at ganga vinstrumegin, um eingin gongubreyt er.
Sýni
Børn eru lítil á vøkstri og hava tí avmarkað sýni og síggjast heldur ikki so væl. Far niður at húka og eygleið ferðsluna í barnahædd, tá tú venur saman við barninum.
- Lær barnið at vera serliga ansið, um tað noyðist at fara út á vegin ímillum parkeraðar bilar ella aðrarstaðni, har tað ikki sæst so væl.
- Brúka altíð endurskin og/ella endurskinsvest, tá ið myrkt er á morgni og seinnapart.
- Vaska endurskinini javnan og blaka skitin endurskin burtur. Eftir tveimum árum eru endurskin slitin og virka tí verri.
Á súkklu
Skulu børn súkkla, krevur tað, at foreldur fyrst læra tey at súkkla í ferðsluni.
Barnið skal duga at hava eyguni við nógvum ymsum viðurskiftum í senn, samstundis sum tað skal halda javnvágina. Eisini skal barnið duga at súkkla við aðrari hondini, so tað fær givið tekin.
Lær barnið altíð at nýta hjálm, tá ið tað súkklar. Ein hjálmur kann í nógvum førum byrgja fyri álvarsligum skaða. Hjálmurin skal hava røttu støddina og sita soleiðis, at hann verjir pannu, tinningar og nakka.
- Vel ein góðkendan hjálm, sum er merktur við CE EN 1078. Tá tryggjar tú tær, at hjálmurin lýkur evropeisku krøvini.
- Lat ikki barnið spæla í hjálminum. Hann skal bert nýtast, tá barnið súkklar.
- Hevur hjálmurin fingið harðan stoyt, er hann ikki tryggur og eigur at verða skiftur út.
- Súkklan skal hava neyðugu útgerðina og vera væl røkt.
- Ráðið fyri Ferðslutrygd mælir til, at barnið súkklar saman við vaksnum í ferðsluni, til tað er eini 10-12 ára gamalt.
- Tosa við barnið um, hvar skilabetri er at leiða súkkluna heldur enn at súkkla.
Í bili
Ferðsla á morgni er ofta nógv og rokalig, og vegurin við skúlan mangan ikki gjørdur til nógva ferðslu. Tí kann vandi lúra, so vís fyrilit fyri øðrum í ferðsluni kring skúlan.
- Fylg ásetingunum hjá skúlanum um parkering, og hvar børnini kunnu verða sett av.
- Í bili, set barnið av á rættari síðu, so barnið ikki skal tvørtur um vegin.
- Minst altíð til trygdarbeltið - hjá øllum í bilinum. Eisini hóast teinurin er stuttur.
Í bussi
Koyrir barnið við bussi í skúla, vel tryggastu leiðina til og frá steðgiplássinum. Far heimanifrá í góðari tíð, so ikki er neyðugt at renna til bussin. Ven alla skúlaleiðina saman við barninum - fleiri ferðir.
- Lær barnið at sita niðri í bussinum.
- Vís barninum, hvussu tað skal standa við steðgiplássið, so bussførarin sær tað.
- Lær barnið at fara í bussin og úr honum á rættan hátt.
- Lær barnið, at tað skal ikki fara tvørtur um vegin, fyrr enn bussurin er farin, og gott sýni er aftur.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Størv leys at søkja
15.02.2017
Í løtuni eru hesi størv hjá Vestmanna Kommunu leys at søkja:
Arbeiðsfólk til bingjuplássið
Søkt verður eftir arbeiðsfólki til at taka sær av móttøkuni á bingjuplássinum í Vestmanna at byrja skjótast til ber. Talan er um parttíðarstarv á umleið 15-18 tímar um vikuna.
Arbeiðsuppgávurnar eru m.a.: at skipa móttøkuna av burturkasti, at taka ímóti og vegleiða borgarunum um skiljing av burturkasti, at arbeiða fyri at minka um samlaðu nøgdirnar av burturkasti, hava ábyrgdina av at halda bingjuplássið rudduligt og reint, at mala greinar o.a. og aðrar fyrifallandi uppgávur.
Umsóknarfreistin er mánadagin 20. februar 2017, kl. 10.
Námsfrøðingar til dagstovnaøkið
Søkt verður eftir námsfrøðingum til dagstovnaøkið í Vestmanna Kommunu at byrja skjótast til ber. M.a. hava vit tørv á námsfrøðingi at vera um barn við serligum tørvi.
Talan kann vera um fulltíðarstarv ella starv í niðursettari tíð.
Freistin at søkja størvini er mikudagin 1. mars 2017 kl. 12.
Tú kanst lesa meira um størvini á vestmanna.fo
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Fyltir croissantar
Hesin rætturin kann njótast sum ein lættur miðmáli ella forrættur. Tað er lætt at skapa croissantarnar við keypta smørdeigginum, og fylluna kann man sjálvur avgera, men hendan samansetingin hóskar væl.
Tilfar til 2-3 persónar
1 pakka smørdeiggj
1 eskju Graasten høsnarungasalat
1 avokado
1 pk flesk
1 egg
Salat
Mais
Arbeiðsháttur
- Byrja við at skera keypta smørdeiggið í fimm tríkantar.
- Sker tríkantarnar tvørtur um breiddina, soleiðis at tú fært tríggjar stórar og tveir lítlar tríkantar.
- Rulla síðani hvønn tríkant, og byrja við tí breiða endanum.
- Píska eggið, smyr tað oman yvir croissantarnar og baka á 180° í 15 min.
- Steik nú fleskið ímeðan croissantarnir verða bakaðir.
- Tak gyltu croissantarnar úr ovninum og sker eitt hol allan vegin eftir longdini.
- Byrja við at leggja eitt sindur av salati niðast, síðani høsnarungasalatið og enda við restini av grønmetinum og fleskinum.
Prei
Nú er klárt at borðreiða.


text:
Seinastu tíðindi
-
Stórar bøtur frá Skráseting Føroya til tey sum koma ov seint
Skráseting Føroya fer nú at geva bót til teirra, ið ikki lata roknskap inn rættstundis. Sambært § 138 í ársroknskaparlógini skulu ársfrásagnir sendast til Skráseting Føroya í seinasta lagi 6 mánaðir eftir, at roknskaparárið er endað. Nú fellur hamarin beinanvegin dag eitt um roknskapurin ikki verður latin inn stundisliga til tíðina. Ert tú nevndarlimur í
- 15/05/18
-
Skansi Offshore 68 mió.kr. í avlopi í 2017
Skansi Offshore P/F hevur havt ársaðalfund, har ársroknskapurin fyri 2017 varð lagdur fram og góðkendur. Ársúrslitið hjá samtakinum áðrenn minnilutapartar gjørdist eitt yvirskot á 68 mió.kr. Úrslitið er ávirkað av niður- og avskrivingum av skipsvirðum á 211 mió.kr. og fíggjarligum inntøkum á 252 mió.kr. Eginpeningur við árslok í 2017 var 53 mió.kr. Fíggjarstøðan hjá samtakinum
- 08/03/18
-
Heildarætlanin setast í verk
Fær ferðavinnan røttu karmarnar at virka undir, kann hon skapa stórt virði fyri allar føroyingar. Ferðavinnan kann skapa vøkstur og trivnað í pørtum av landinum, har virksemið annars er minkandi. Ferðavinnan økir um arbeiðsfjøldina, betrar um búskaparliga vøksturin og skapar spennandi nýggjar tænastur, sum føroyingar eisini kunnu njóta gott av, eitt nú eina ríkari matstovumentan.
- 27/09/17
-
67.000 fólk afturat í København í fimm ár
Fólkatalið í danska høvuðsstaðnum København hækkar støðugt. Bert hesi seinastu fimm árini frá 2011 til 2015 er fólkatalið í Københavns kommune hækkað við heili 67.048 fólkum. Hækkingin er samansett soleiðis, at føðiavlopið hesi fimm árini hevur verið 26.000 fólk, meðan 10.000 eru flutt til danska høvuðsstaðin úr øðrum donskum kommunum. Størsti vøksturin er tó frá
- 27/10/16
-
Elektron tekur kappingina upp við danska Nets
Føroyska tøknifyritøkan Elektron tekur nú av álvara kappingina upp við danska felagið Nets, sum í løtuni situr á so at siga allari danskari og føroyskari gjaldsmiðling. Elektron hevur gjørt nýggja gjaldsskipan, ið kallað verður “Mínrokning” Mínrokning tekur kappingina upp við danska “Betalingsservice” so nú koma kundar at fáa tvey gjaldsyvirlit, um so er at flytingar
- 03/10/16
-
4.025 krónur um mánaðin í eftirlønargjaldi í 2017
Stýrið fyri Arbeiðsmarknaðareftirlønargrunnin hevur samtykt at hækka eftirlønina úr grunninum við 3 % frá 1. januar 2017, soleiðis at eftirlønin fer frá 3.910 til 4.025 kr. um mánaðin. Samlaða eftirlønin komandi ár verður tí 48.300 kr. Ásetingin er galdandi fyri árið 2017. Lógin um arbeiðsmarknaðareftirlønargrunn ásetir, at stýrið fyri grunnin skal áseta útgjaldið í seinasta
- 19/09/16
-
Pláss fyri nógvum ferðafólki afturat í Føroyum
Í sambandi við tíðindaflutningin, sum hevur verið seinastu tíðina, verður róð framundir, at ferðafólkatalið í Føroyum er sera høgt, og spurnartekin er sett við, um ferðavinnan í Føroyum er burðardygg. Nýggj gistingarhagtøl frá Hagstovuni vísa ein sera lítlan vøkstur í talinum av útlendskum ferðafólkum í Føroyum samanborið við seinasta ár, men Ferðavinnufelagið gleðist tó um
- 19/09/16
-
Spennandi fyrilestrar á vinnudegnum 2016
Møguleiki verður fyri at hoyra fýra áhugaverdar fyrilestrar í Norðurlandahúsinum hin 30. september. Umframt at Ársins Virki og Ársins Átak verða kosin, eru aftur hesaferð spennandi fyrilestrar á skránni. Maria Strømme er altjóða viðurkendur professari í nanotøkni, og hon fer at halda fyrilestur um, hvussu nanotøkni í dag fremur týðandi samfelagsbroytingar – bæði
- 12/09/16
-
Bakkafrost heldur rimmarfast í góðu gongdini
Úrslitið hjá Bakkafrost samtakinum fyri fyrra hálvár 2016 var 437 milliónir krónur eftir skatt samanborið við 323 milliónir krónur fyrra hálvár 2015. Í viðmerking sigur Regin Jacobsen, stjóri: „Vit eru væl nøgd við úrslitið í øðrum ársfjórðingi. Marknaðarprísurin á laksi var methøgur, og lívfrøðiliga gongdin góð. Framleiðslan av lidnum vørum hevur havt torførar umstøður, men
- 23/08/16
-
Gipsplátur eru fullar av blámusoppi
Gipsplátur eru allar fullar av blámusoppi. Hetta vísir ein kanning, sum Danmarks Tekniske Universitet hevur gjørt, og sum DR nú endurgevur. Talan er um eina kanning, ið er gjørd yvir longri tíð, har gipsplátur eru keyptar frá ymiskum sølustøðum umboðandi flest allar framleiðarar av gipsplátum. Úrslitið er ikki gott. Allar pláturnar høvdu munandi spor frá
- 25/05/16
-
Sterkan og sunnan útlánsvøkstur hóast grótharða kapping
Enn einaferð hevur tað eydnast Suðuroyar Sparikassa at fáa vøkstur í útlánini. Vøksturin er 5,1 prosent, samstundis sum føroyski marknaðurin bert er vaksin 3,6 prosent. Suðuroyar Sparikassi hevur hvørt ár síðan 1994 økt um síni útlán, og hvørt ár er talið av viðskiftafólki økt. Miðalvøksturin seinastu 10 árini er 4,7 prosent. Suðuroyar Sparikassi hevur hóast
- 04/04/16
-
Nú fara kekkar endaliga í søguna
Nýtslan av kekkum hevur seinastu mongu árini verið fallandi, og er nú vorðin lítil og eingin. Hetta hevur gjørt at donsku bankarnir hava sagt upp sínamillum avtaluna um at kekkar kunnu innloysast hjá hvørjum øðrum. Hendan gamla avtalan fer úr gildi við árslok í ár. Tann 30 desember 2016 verður sostatt seinasti dagur, har til
- 31/03/16
-
Luna setur met, laksurin gongur nú minni enn eitt ár í sjónum
Altjóða føroyska alifyritøkan Luna í Sørvági hevur sett met við nýggja hátti sínum at ala laks. Fyri knøppum ári síðani 23. mars 2015 vóru 59.000 laksar settir út. Meðalvektin á smoltinum var 504 gram hvørt. Nú knappliga eitt ár eftir ella 12. mars er laksurin tikin, og meðalvektin var heili 5,6 kilo. Tá er hann
- 19/03/16
-
Bretar fáa nú lægri partafelagsskatt enn Føroyar
Bretar leggja nú trýst á og fáa lægri partafelagsskatt. Partafelagsskatturin í Bretlandi er í løtuni millum lægstu lond og er 20 prosent, men hetta er ikki nóg mikið og komandi árini verður hann settur enn longur niður, so hann í 2020 bert verður 17 prosent. Partafelagsskattur er ein tann mest skeivi og óproduktivi skatturin í
- 18/03/16
-
Hetta hevur ovurstóran týdning fyri Klaksvík
Hetta hevur ovurstóran týdning fyri Klaksvíkina, sigur ein ikki sørt errin borgarstjóri Jógvan Skorheim, um nýggju ætlanina hjá altjóða stórfyritøkuni Bakkafrost, at byggja nýggja smoltstøð á Strond í Klaksvík. Tað at kunna staðfesta, at talan er um heimsins størstu smoltstøð, sum verður bygd við allari nútímans útgerð, og har 99,7 prosent av vatninum verður endurbrúkt,
- 17/03/16
-
Føroysk altjóða fyritøka latin útlendingum
Altjóða føroyska fyritøkan Vónin í Fuglafirði, sum føroyingar hava staðið fyri at bygt upp frá grundini av síðan 1969, er nú latin útlendingum. Sambært heimasíðuni hjá íslendska felagnum Hampiðjan hevur Hampiðjan keypt 73,381 prosent, og harvið yvirtikið allan avgerðarrætt í felagnum Vónin í Fuglafirði. Seljari er sambært Hampiðjan felagið Sp/f Kerið við heimstaði í Klaksvík.
- 16/03/16
-
Føroya størsta vinnuliga íløga í gjørd í Klaksvík
Í hesi vikuni tók nevndin í altjóða alifyritøkuni Bakkafrost endaliga støðu til at byggja nýggja smoltstøð á Strond í Klaksvík. Kostnaðurin verður mettur til 650 milljónir krónur. Hetta er samstundis tann størsta einstaka vinnuliga nýíløgan í føroyskari vinnusøgu í mong ár. Ikki síðan nýggja Norrøna var bygd hevur eitt einstakt nýtt vinnutól kostað so nógv.
- 16/03/16
-
Heimsins størsta smoltstøð í Klaksvík
Um tvey ár stendur ein spildurnýggj smoltstøð í grótbrotinum á Strond í Klaksvík, sum altjóða alifyritøkan Bakkafrost eigur. Talan er um ein kapasitet uppá 29.000 m3, og kemur nýggja smoltstøðin á Strond meir enn at tvífalda smoltkapasitetin hjá Bakkafrost. Økið sum Bakkafrost fær til vega frá Klaksvíkar kommunu er um 70.000 fermetur, og bygt verður
- 15/03/16
-
Timburhandil við trupulleikum at tjena pengar stovnar føroysk felag
Tað er ein donsk keta við trupulleikum at tjena pengar, sum nú stovnar føroysk partafelag, sum skal reka timburhandil. Hóast tað er mestsum ógjørligt at finna úrslitini hjá DT Group Danmark, sum eigur og rekur Stark og Silvan í Danmark og Grønlandi, so vísir roknskapurin hjá DT Group Holding A/S í Danmark alt annað enn
- 22/02/16
-
Stark sitir á grønlendska byggimarknaðinum
Við seks timburhandlum situr danska felagið Stark tungt á tí grønlendska byggimarknaðinum. Danski timburhandilin hjá DT Group, Stark, ger eisini nógv burturúr á grønlendsku heimasíðu síni at royna at vísa á, at tey eru “lokal”. Her eru nøkur brot: STARK er í Grønlandi skrásett sum sjálvstøðugt grønlendskt partafelag, sum betalir skatt í Grønlandi. Nógvir av
- 22/02/16


text:
Heath Ledger
Heath Ledger (føddur 4. apríl 1979, deyður 22. januar 2008) var ein avstralskur skuespælari úr Perth. Heath Ledger var 28 ára gamal, tá hann doyði. Ledger er kendur frá fleiri filmum, sum til dømis A Knight's Tale, men kanska mest fyri leiklut sín í filminum Brokeback Mountain í 2005, sum hann varð innstillaður til eina Oscar virðisløn fyri, ið hann kortini ikki vann. Seinasti leiklutur hansara varð í filminum I'm Not There, sum er um Bob Dylan. Eisini skuldi hann hava leikutin sum The Joker í Batman filminum, nevndur The Dark Knight. Heath Ledger var ættaður úr Perth í Avstralia, men búsettur í New York. Hann átti eina dóttir saman við fyrrverandi trúlovaðu síni Michelle Williams.
Ledger varð funnin lívleysur í íbúð sínari í Manhattan, New York City í januar 2008, og sovipillarar vórðu eisini funnir, so løgreglan hevur illgruna um ovurtøku av soviheilivági sum deyðsorsøk.


text:
1922
Innihaldsyvirlit
Hendingar[rætta | rætta wikitekst]
- 11. januar - Fyrsta insulin viðgerð av sukursjúku verður framd í Kanada.
- 8. februar - Hvíta Húsið í USA, fær sítt fyrsta útvarp.
- 28. februar - Egyptaland fær fullveldi frá Englandi.
- 6. mai - Fyrsti bilurin kemur til Føroya. Tað er Júst Sivertsen í Havn, ið eigur bilin.
- 12. mai - Ein 20 tonna tungur loftsteinur lendi í Virginia, USA.
- 30. mai - Lincoln Memorial verður avdúkað í Washington D.C. í USA.
- 18. oktober - BBC, British Broadcasting Company verður sett á stovn, og byrjar útvarpsendingar tann 14. november sama ár.
- 30. oktober - Benito Mussolini verður, sum 39 ára gamal, yngsti forsetisráðharri nakrantíð í Italia.
- 26. november - Howard Carter og Lord Carnarvon opna, sum fyrstu menn í 3000 ár, gravkamar Tutankhamun í Egyptalandi.
- 30. desember - Sovjetsamveldið sett á stovn.
List[rætta | rætta wikitekst]
Bókmentir[rætta | rætta wikitekst]
The Waste Land hjá T.S. Elliot Ullysseus hjá James Joyce
Ítróttur[rætta | rætta wikitekst]
Fótbóltur[rætta | rætta wikitekst]
Føðingar[rætta | rætta wikitekst]
- 27. mai - Christopher Lee, bretskur sjónleikari (d. 2015)
- 7. juli - Jákup í Jákupsstovu (d. 1976)
- 24. desember - Ava Gardner, amerkanskur sjónleikari (d. 1990)
Andlát[rætta | rætta wikitekst]
- 18. november - Marcel Proust, franskur rithøvundur (f. 1871)


text: Meðan tað verður sungið úr sálmabók í kirkjuni, veður sungið úr sangbók í Brøðrasamkomuni. Tað er einki at taka seg aftur í, at eingin hevur sum Brøðrasamkoman gingið undan at seta fólksligt føroyskt mál á prent. Kanska hevur kirkjan og tornið, sum sæst í hvørjari bygd, verið áminningin og drívmegin, at berjast móti allari verðsligari yvirvøld og kúgan, tá um Gudsorðið galt. Tað var millum teg og Várharra, persónliga orðið, ja, og so eisini samkomuna, har vitnað varð á gerandismáli, tváða reint fyri fremmanda imperialismu, á føroyskum. Fyrsta føroyska sangbókin hjá Brøðrunum Sálmar kom í 1920 og taldi 85 andligar sangir. Í 1928 gav samkoman Betesda út eina Evangeliska songbók við 355 sangum, eisini donskum og í 1932 kom Guds Fólks Songbók við 428 sangum. Fyrsta stóra savnið undir heitinum Sangbók Guds Fólks kom í 1952, og í 1976 kom onnur útgávan við 1192 sangum, har teir flestu, 870, vóru týddir av Victori Danielsen, sum eisini hevði upprunayrkt 27, umframt at hann týddi Nýggja testamenti, sum kom í 1937, og alla Bíbliuna, sum kom í 1949. Nú eru 39 ár liðin, síðani seinasta útgávan av Songbók Guds Fólks kom, og nógvir sálmar og sangir, sum verða nýttir í samkomunum kring landið, eru komnir afturat. Í meiri enn tíggju ár hevur verið arbeitt miðvíst við Nýggju Sangbók, ið hevur undirheitið Guds Fólks, sum verður løgd fram á samfelagsmøtum í Betesda hvítusunnudag kl 15. Í Nýggju Sangbók eru 1504 sálmar, sangir og kór. Ikki færri enn 700 av teimum hevur Victor Danielsen týtt ella yrkt sjálvur. So eins og hin undanfarna, er sangbókin hjá Brøðrunum so nógv tann størsta í øllum landinum og helst í Norðurlondum við. Tað er Sálmabókagrunnurin, ið hevur lagt arbeiðið til rættis og gevur út. Í Sálmabókagrunninum eru Jógvan á Lakjuni, sum sæst omanfyri við nýggju sangbókini, Árni Jacobsen, Jóannes Hansen, Meta av Fløtum, Niels Johannesen, Alexander Samuelsen og John í Skemmuni. Effzett við Flóvini Tyril og Zachariasi Zachariassen hava gjørt forarbeiði, Øssur Berghamar hevur ráðgivið og Anna Simonsen tók sær av grafiska arbeiðinum. Uttan at hava roynt og lisið hvønn einasta sang, ella sálm, sum nú er loyvt at siga í hesum høpi, so eri eg so óalmindiliga fegin um, at hesin hjá Martini Joensen er tikin við, Uttan teg, nummar 706. Til lukku við nýggju sang-, sálma og kórbókini og gleðiliga hvítusunnu!


text:
Lag: Jim og jeg var venner.
Góðu menn, nú skal eg tykkum siga,
hvussu brúðarnáttin roynist mær;
nýgiftur eg var – hon æt Maria –
vøkur sum ein filmstjørna hon var.
Eydnuríki eg,
at á dyr eg slapp:
Skúmgummi var hold,
og heilin var av papp!
Eg hitti hana fyrstu ferð í dansi,
sum Anita Ekberg barm hon bar, sum Suffía Lorén hon hevði mjad
nar,
sum á Birgittu síða hárið var.
Eg fall – og fallið mítt var av teim
tóru
hon gjørdist góð við meg, sum tíðin leið!
Tó um vit ofta eina saman vóru,
til »hitt« hon segði altíð kortanei!
Hon segði: »Góði Per, vit mugu giftast
fyrst, tí annars dríva vit jú hor!«
Tá eitt ár gingið var, oss prestur vígdi,
til stól og skáp, komfýr og song og borð.
So kemur brúðarnáttin – uppreidd song er
brúðarnáttin, sum øll droyma um:
Dreymurin hin nakni út brátt gongur,
brúðurin hon fer úr klæðunum.
Suffía, Anita og Birgitta
farið væl nú fyri síðstu ferð,
brátt Maria, barmfagra og fitta
nakin, tit, í mínum ørmum er.
Eg var eitt sindur sjei – men hon var ikki!
– Prestur hevði givið loyvi sítt! –
Blusa, skjúrt og undirklokka, serkur,
flaksaðu um spenta likam mítt.
Hon segði: »Per, kom hjálp mær við at loysa
svarta bringuhaldaran hjá mær.«
Hon tók barmin av eg stóð sum Kánus!
sum handabakið sløtt hon framman var.
Eg uggaði meg kortini, enn vón var,
í neðra var enn frúan lendastór.
Men eisini í neðra svikin sjón var,
tá »skúmgummi roll-offið« niður fór.
Fiskabollabróst og dreingjamjadnar
dreymur mín fór líðandi í knas
knæskeljar sum lok, svamp millum tærnar!
Tennirnar hon koyrdi í eitt glas!
Og eygnahvarmarnar, teir svørtu, síðu,
sum ofta høvdu rúnarbundið meg,
teir tók hon av og stakk í eina skuffu
parúkkurin hann fór brátt sama veg.
Har stóð hon: Skallut, tannleys, sløtt sum fjølin
og lespaði: »Kom, elska meg nú Per!«
Eg sprakk á dyr í berum undirbuksum
og ræðist kvinnur síðan hesaferð!
Eydnuríki eg,
at á dyr eg slapp:
Skúmgummi var hold,
og heilin var av papp!


text:
Røkt, ein serstøk tænasta
Røkt er ein nýggj og serstøk tænasta.Fyri at tryggja at veitta útgerðin og forrit altíð rigga sum tey skulu, vitja vit fundarhølið tvær ferðir árliga. Vit royndarkoyra og dagføra alla útgerð og hyggja eftir, at alt er í lagi. Soleiðis tryggja vit minst møgulig útfall, júst tá ...
Røkt er ein nýggj og serstøk tænasta.Fyri at tryggja at veitta útgerðin og forrit altíð rigga sum tey skulu, vitja vit fundarhølið tvær ferðir árliga. Vit royndarkoyra og dagføra alla útgerð og hyggja eftir, at alt er í lagi. Soleiðis tryggja vit minst møgulig útfall, júst tá ið útgerðin skal brúkast.


text:
Stórur áhugi fyri heilsugransking
Forhøllin á Landssjúkrahúsinum var fullsett hósdagin 19. mai, tá árligi granskingardagurin varð fyriskipaður. Her vóru nógv starvsfólk úr heilsuverkinum, men eisini frá øðrum granskingarstovnum, fyrisiting og annað.
Tóra Petersen, forkvinna í Granskingarnevndin á Landssjúkrahúsinum, bjóðaði vælkomin og greiddi frá skránni.
Sirið Stenberg, landsstýriskvinna í heilsumálum, setti dagin við røðu, har hon m.a. legði dent á týdningin av heilsugransking:
“Uttan kompetent og væl útbúgvin heilsustarvsfólk ber ikki til at veita heilsutænastur. So einfalt er tað. Og í Føroyum trýtur við heilsustarvsfólki, ikki minst læknum. Heilsugranskingin er sjálvt grundarlagið undir útbúgving av læknum, sjúkrarøktarfrøðingum - og heilsustarvsfólki í heila tikið – og er heilt avgerandi fyri rekruttering og menning av øllum okkara starvsfólkum.
Slóðbrótandi heilsugransking tí eitt fundament í okkara stremban eftir framhaldandi at røkka málinum um einum dygdargóðum heilsuverki til allar føroyingar.”
Hon vísti eisini á, at samgongan fer at seta játtan av til heilsugransking í 2017.
Les alla røðuna her
Nógvar og fjølbroyttar verkætlanir í gongd
Fimm stuttar framløgur vóru um verkætlanir, sum eru í gongd ella sum fara í gongd skjótt. Her varð kunnað um mótstøðuførar bakteriur, um screening av sálarsjúkum fólkum fyri likamligar sjúkur, um arbeiðið at finna nýggjar hættir at staðfesta blóðeitran og um BBAT fysioterapiviðgerð í psykiatriini. Sí yvirlitið her
Hetta er bara ein partur av øllum verkætlanunum, sum eru í gongd á Landssjúkrahúsinum í løtuni.
Nýggj viðgerð tekur játtan frá øðrum økjum
Síðani var tað Jacob Kjellberg professari, sum helt fyrilestur við heitinum “Hvat kann heilsa kosta.” Hann staðfesti útfrá donskum hagtølum, at játtanin til heilsuøkið hongur neyvt saman við fíggjarstøðu landsins. Tí metti hann ikki, at heilsuverkið kann rokna við, at fáa størri vøkstur í játtanini enn onnur øki og stovnar. Hann vísti eisini við tølum á, at øktu útreiðslurnar farnu nógvu árini í nógv størri mun hanga saman við dýrari og betri viðgerð, enn við, at tað eru fleiri eldri, sum hava tørv á viðgerð. Hann metti, at hendan gongdin fer at halda fram komandi árini.
Tað er greitt, at tað ikki er ella verður tøk játtan til allar tær viðgerðarmøguleikar, sum eru møguligir at bjóða. Tað er eisini greitt, at nógvir nýggir viðgerðarmøguleikar eru sera kostnaðarmiklir, og at skulu hesir nýtast, má játtan takast frá øðrum økjum. Tí noyðast heilsuverk í alsamt størri mun at raðfesta, hvørjar nýggjar viðgerðir kunnu verða tiknar í nýtslu. Hann lýsti, hvussu skipanin í Onglandi við stovnum NICE virkar og hvussu gongdin hevur verið í Danmark seinnu árini. Her hevur Fólkatingið nýliga samtykt 7 nýggj prinsipp fyri raðfesting, sum skulu verða grundarlag undir avgerðum um viðgerðartilboð. Serliga er tað prinsippið “meira heilsu fyri pengarnar”, sum fer at hava týdning. Her verður sagt, at tað skal vera eitt rímiligt lutfall ímillum kostnaðin á nýggja heiluváginum og tað meirvirðið, sum heilivágurin kann væntast at geva í mun til verandi standardviðgerð.
Gongdin í Danmark ávirkar í stóran mun føroyska heilsuverkið, tí Føroyar keypa heiluvág umvegis danska skipan, sum tekur støðu til góðkenning av nýggjum heilivági og samráðist um prís.
Nicolina vann postarakappingina
Tiltakið endaði við at dómsnevnd kunngjørdi, hvør postari var tann besti í ár. Vinnarin var postarin, sum Nicolina Maria Ovadóttir hevði gjørt saman við øðrum. Postarin var um verkætlanina: “Imaging mRNA at the single cell level in archived human biopsies”, sum arbeitt verður við á iNOVA. Verkætlanin er partvís fíggjað úr Granskingargrunninnum. Amanda G. Vang er verkætlanarleiðari. Les um verkætlanina her
Tiltakið var fjølbroytt og riggaði samanumtikið sera væl. Umframt áhugaverdu framløgurnar, var gott høvi at tosa við fólk og at hoyra meira um ymsu verkætlanirnar, sum vóru lýstar á postarum. Tað er Granskingarnevndin á Landssjúkrahúsinum, sum skipar fyri árliga granskingardegnum.


text:
Ja, her var eg aftur, tað tykist sum eg bara skrivi um náttina, men soleiðis er tað. Um kvøldarnar hyggi eg ofta eftir sjónvarpi. Tað eru serliga nakrar sendingar, sum mær dámar væl fyri tíðina, her er Robinson Ekspeditionen á TV3 ein av teimum, hetta er ein løgin sending, har tey senda nøkur heilt vanlig fólk út á ein oyggj, har skulu tey so royna at yvirliva, og atkvøða spakuliga hvønn annan heim. Man lærir øgiliga nógv um hesi fólkini, og følir við teimum. Hetta er nokk tað slagið av sjónvarpi, sum eg ræðist mest, eg havi jú lisið The running man hjá Stephen King. Eg roknið við at meira og meira av slíkum verður í framtíðini, men sjálvt um eg ræðist hetta eitt sindur, so elski eg at hyggja at tí – og eg sum haldi onnur vera bítt!
Ein onnur sending, sum mær dámar væl, er Ally (Ally McBeal), ein frálík sendirøð, har er humor og deiliga bisarir persónar. Eg haldi, at hatta lýsur so deiliga væl USA, har øll stevna øllum fyri alt, harafturat livi eg eitt sindur við í søgunum, hugnaligt haldi eg.
Danska sendirøðin Taxa liggur eisini á mínum lista, so er sjálvandi ítróttur, hetta við ítrótti er eitt sindur stuttligt. Eg tími slett ikki at íðka nakað sjálvur, men at hyggja í sjónvarpinum tað er ordiliga kul. Serliga Formel eitt er fantastiskt. Eg havi hugt eftir flest øllum formel eitt koyringum seinastu nógvu árini, ja, faktiskt tey seinastu tíggju árini. Eg elskaði Alain Prost, tá hann koyrdi, hansara klassisku kampar við Ayrton Senna, tað elskaði eg. Mansell dámdi mær eisini væl, lutvíst Nelson Piqouet, og so sjálvandi Martin Brundell, og Mika Hakkinen. Men so byrjaði Michael Schumacher at koyra, eg elskaði hann frá fyrstu løtu, hansara gáva var ótrúliga stór.
Náh, men Michael Schumacer bleiv altso maðurin, hansara kampar við Ayrton Senna, við Damon Hill, við Jaques Villenue og nú við Mika Hakkinen og David Coulthard – eg elski tað. Sunnudagin verður finalan, bert fýra stig skilja teir báðar fremstu Hakkinen og Schumacher. Eg eri so spentur, og ætli mær tíðliga heim úr býnum, so eg kann síggja tá teir senda koyringina klokkan fimm um morgunin.
Annars haldi eg sjónvarp upptaka eitt sindur ov nógva tíð. Eg átti at gjørt meira við skúlan, og við at yrkja, og at umseta. Eg eri farin undir at umseta Septuagenerian Stew hjá Charles Bukowski. Hevði eg havt eitt sindur betri minnið, so hevði eg skrivað eina roman um míni skúlaár í sama stýli, sum Bukopwski brúkar.
Eg tosaði við Finn Jensen í dag, hann hevur yvirtikið arvin eftir Páll Arge. Vit royna at fáa hann at fíggja eina maksifløgu við MC-Hár, hann ljóðaði hálvavegna positivur, eg hopi hann vil gera tað.
Ígjár fekk eg bræv frá Barbaru, hon er ein ótrúliga deilig genta, sum eg havi fjasast við tá eg havi verið í Føroyum seinastu árini. Hon kemur hendan vegin skjótt, tað verður stuttligt at síggja hana, hon er so ótrúliga klók, og tað dámar mær. Hon hevur eitt rættuliga serligt pláss í hjartanum hjá mær. Ja, eg elski hana, men nú búgva vit ikki í sama landið, av og á er tað kærleiki av tí ástarliga slagnum, og aðrar tíðir er tað bara kærleiki vinarkærleiki ella hvat man nú eina fer kallar slíkt.
Eg havi ikki ordiliga elska nakra gentu soleiðis heilt av øllum hjartanum síðan Sofie, men eg havi verið forelskaður, men ikki á sama hátt. Eg var heilt vekk í einari gentu um jóltíðir í fjør, tá skrivaði eg hetta:
Til tín
Nú skímur – dagur lakkar og eg koyri framvið tínum húsum fyri 10. ferð – í kvøld. Vóni, at tú kemur út. Ljós er í køkinum – men eg tori ikki inn. Hvussu ynkeligur kann man vera. Eg meini man hevur tross alt eitt image at pleyga. Men tað er so ringt. Eg havi hug at fara inn. Men tað er for ynkeligt. Hvat skal eg siga. Hey kann eg síggja títt kamar. Skít veri við kamarinum. Tað er teg mær dámar. Skal eg skriva tær eina yrking. Eg havi hug. Men tú hevur hoyrt meg lisið yrkingar skrivaðar til 3 ymiskar gentur, og um tú hevur lisið yrkingasavnið, so hevur tú lisið yrkingar til tvær aðrar. Tað virkar trivielt.
Koyri aftur framvið – nú er ljós á einum kamari, man tað vera títt?
Eg má av við hesar kenslurnar. Hetta hjálparsloysið, er tað ikki for ynkeligt. Koyra framvið 11 ferð og ikki tora at fara inn.
Stig Helmer hevði sagt: Ynk Ynk Ynk
Men man hevur tross alt eitt image at pleyga. Ikki vísa kenslur ov nógv – lat ongantíð eina damu vita, at tú ert ynkeliga forelskaður í henni.
Manst tú liggja og lesa mínar yrkingar?
Kanska dámar tær slett ikki meg.
Tað er líkamikið – nú fari eg heima at skriva eina yrking.
Men tá eg seti meg niður á kamarinum, virkar tað for ynkeligt. So eg skrivið hetta yrkingaagtiga, essaylíkandi brævið, ella hvat man nú kallar eitt sovorið ting sum hetta, og tað er enn meira ynkeligt.
Tí the buttom line er, at mær dámar teg ynkeliga væl. og ímorgin fari eg at vera ein hetja bara eina lítla løtu, og geva tær hetta brævið og tú fert at síggja hvussu ynkeligur eg eri. og hvat so – í ovurmorgin fari eg heim til Danmarkar. Kanska ynkeligur. Men hugsandi – fyri eina ferð í mínum skjótt 25 ára langa lívið tordi eg at vera ynkeligur.
Man hevur tross alt eitt image at pleyga.
Ja, mær dámar altso væl hetta tingið, stuttligt haldi eg, hvat heldur tú? Eg haldi at sovorðið skriva við so nógvum kenslum, er so deiligt at lesa. Ikki tí eg elski eisini tað meira postmodernaða og kensluleysa ironiska, tað hevur eisini sína sjarmu.